CELEX: 
Language: mt
Date: 2019-03-11 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2017/1369 tal-Parlament Ewropew u tal-Kunsill fejn jidħol it-tikkettar tal-enerġija tal-unitajiet tal-wiri elettroniċi u li jħassar ir-Regolament Delegat tal-Kummissjoni (UE) Nru 1062/2010

MEMORANDUM TA’ SPJEGAZZJONI
            
            
               1.Kuntest tal-att delegat
            
            
               1.1.Kuntest legali u politiku tal-proposta
            
            
               Fl-UE, id-Direttiva Qafas dwar l-Ekodisinn
                  1
                tipprovdi qafas li l-manifatturi tal-prodotti relatati mal-enerġija jeħtieġ jużaw biex itejbu l-prestazzjoni ambjentali tal-prodotti tagħhom. Il-qafas jistabbilixxi rekwiżiti minimi tal-effiċjenza enerġetika u kriterji ambjentali oħra fosthom il-konsum tal-ilma, il-livelli tal-emissjonijiet jew id-durabbiltà minima ta’ ċerti komponenti li l-manifatturi jridu jissodisfaw qabel ma jkunu jistgħu jqiegħdu l-prodotti tagħhom fis-suq. 
            
            
               Ir-Regolament Qafas dwar it-Tikkettar tal-Enerġija
                  2
                jikkumplimenta d-Direttiva Qafas dwar l-Ekodisinn għax jippermetti lill-konsumaturi finali jidentifikaw prodotti relatati mal-enerġija bi prestazzjoni aħjar, permezz tal-iskala A-G/green-to-red
                  3
               . Il-qafas leġiżlattiv hu msejjes fuq l-effett ta’ dawn iż-żewġ biċċiet ta’ leġiżlazzjoni f’daqqa.
            
            
               Il-oqfsa tal-ekodisinn u tat-tikkettar tal-enerġija għandhom importanza ewlenija biex l-Ewropa ssir aktar effiċjenti fl-użu tal-enerġija, u dawn jikkontribwixxu b’mod partikolari għall-“Istrateġija Qafas tal-Unjoni tal-Enerġija”
                  4
                u għall-prijorità ta’ suq intern aktar profond u aktar ġust b’bażi industrijali msaħħa
                  5
               . Qabelxejn, dan il-qafas leġiżlattiv iħeġġeġ lill-industrija biex ittejjeb l-effiċjenza enerġetika tal-prodotti u tneħħi mis-suq dawk il-prodotti bl-agħar prestazzjoni. It-tieni nett, dan jgħin lill-konsumaturi u lill-kumpaniji biex jiffrankaw fil-kontijiet tal-enerġija tagħhom. Fis-setturi industrijali u tas-servizzi, dan jappoġġa l-kompetittività u l-innovazzjoni. It-tielet nett, dan jiżgura li l-manifatturi u l-importaturi responsabbli mit-tqegħid tal-prodotti fis-suq tal-Unjoni Ewropea (l-UE) ikun jeħtiġilhom jikkonformaw biss ma’ sett ta’ regoli uniku għall-UE kollha; dan ħafna drabi jwassal għal inqas spejjeż għax-xiri tal-prodotti għall-konsumaturi.
            
            
               Għadd ta’ pajjiżi terzi stabbilew jew qed jistabbilixxu oqfsa ta’ politika simili għall-pajjiżi Ewropej, u għadd ta’ tikketti tal-effiċjenza enerġetika huma obbligatorji fejn jidħlu l-prodotti relatati mal-enerġija li b’mod ġenerali jixbhu lit-tikketta tal-effiċjenza enerġetika Ewropea; fosthom hemm ir-Repubblika tal-Afrika t’Isfel
                  6
               , Hong Kong
                  7
               , iċ-Ċina, il-Brażil
                  8
               , l-Arġentina
                  9
               , il-Perù, iċ-Ċilì
                  10
               , it-Turkija, l-Iran, l-Emirati Għarab, il-Ghana u oħrajn. 
            
            
               
                  
            
            
               Grafika 1: L-erba’ tikketti tal-enerġija għat-televixins skont ir-Regolament fis-seħħ
            
            
               F’Ottubru 2014 tlesta studju dwar l-impatt tat-tikketta tal-enerġija – u tat-tibdiliet potenzjali fiha – fuq il-fehim tal-konsumaturi u fuq id-deċiżjonijiet tax-xiri
                  11
               ; dan kien il-bażi għal rieżami tad-Direttiva 2010/30/UE tal-Parlament Ewropew u tal-Kunsill
                  12
                dwar it-Tikkettar tal-Enerġija. Mill-istudju ħareġ li t-tikketta tal-enerġija hi rikonoxxuta u tintuża minn 85 % tal-Ewropej
                  13
                u tirrapreżenta t-tieni l-aktar simbolu magħruf sew li għandu x’jaqsam mal-UE
                  14
               , wara s-simbolu tal-munita Euro. Il-maġġoranza tal-konsumaturi tal-UE kienu kapaċi jidentifikaw tajjeb l-orħos prodott fejn jidħol l-użu, u dan juri li kapaċi jifhmu xi tfisser l-informazzjoni tat-tikketta, bħal pereżemju kWh/annum. 
            
            
               F’Awwissu 2017, ir-Regolament Qafas il-ġdid (UE) 2017/1369 tal-Parlament Ewropew u tal-Kunsill dwar it-Tikkettar tal-Enerġija, li ħassar id-Direttiva 2010/30/UE
                  15
               . Bid-Direttiva mħassra, it-tikketti tal-enerġija setgħu jinkludu l-klassijiet minn A+ sa A+++ biex jindirizzaw is-saturazzjoni tal-ogħla klassi “A”. Maż-żmien, minħabba l-iżvilupp teknoloġiku, anki l-klassijiet minn A+ sa A+++ spiċċaw saturati, u dan naqqas ferm l-effettività tat-tikketti. Biex isolvi dan, ir-Regolament Qafas il-ġdid jeżiġi riklassifikazzjoni tal-iskala tat-tikketti tal-enerġija eżistenti, lura għall-iskala oriġinali minn A sa G. L-Artikolu 11 tar-Regolament Qafas dwar it-Tikkettar tal-Enerġija jelenka ħames gruppi ta’ prodotti prijoritarji li għalihom għandhom jiġu adottati atti delegati ġodda b’riklassifikazzjoni tal-iskala tat-tikketti tal-enerġija sa mhux aktar tard mit-2 ta’ Novembru 2018. It-televixins huma wieħed mill-gruppi ta’ prodotti prijoritarji.
            
            
               Fl-aħħar nett, diversi inizjattivi ta’ politika ġodda jindikaw li l-politiki tal-ekodisinn u tat-tikkettar tal-enerġija huma rilevanti f’kuntest politiku usa’, u b’mod partikolari fi:
            
            
               ·l-Istrateġija Qafas tal-Unjoni tal-Enerġija, li tappella għal ekonomija sostenibbli, b’livell baxx tal-karbonju u favur il-klima, 
            
            
               ·il-Ftehim ta’ Pariġi
                  16
               , li jappella għal sforz imġedded biex jonqsu l-emissjonijiet tal-karbonju, 
            
            
               ·il-Protokoll ta’ Gothenburg
                  17
               , li għandu l-għan li jikkontrolla t-tniġġis tal-arja, 
            
            
               ·l-Inizjattiva tal-Ekonomija Ċirkolari
                  18
               , li fost l-oħrajn, tisħaq fuq il-bżonn li r-riparabbiltà, ir-riċiklabbiltà u d-durabbiltà jkunu inklużi fil-qafas tal-ekodisinn, 
            
            
               ·l-Iskema għall-Iskambju tal-Kwoti tal-Emissjonijiet (ETS)
                  19
               , bil-għan li jonqsu l-emissjonijiet tal-gassijiet serra (GHG) b’mod kosteffettiv, u indirettament affettwata mill-konsum tal-enerġija tal-prodotti li jużaw l-elettriku fl-ambitu tal-politiki dwar l-ekodisinn u t-tikkettar tal-enerġija, u 
            
            
               ·l-Istrateġija għas-Sigurtà tal-Enerġija
                  20
               , li tistabbilixxi strateġija biex tiżgura provvista affidabbli tal-enerġija.
            
            
               Skont il-Qafas tal-Ekodisinn u tat-Tikkettar tal-Enerġija, it-televixins u l-moniters tat-televixin huma regolati bir-Regolament tal-Kummissjoni (KE) Nru 642/2009
                  21
                (l-Ekodisinn) u bir-Regolament Delegat tal-Kummissjoni (UE) Nru 1062/2010 (it-Tikketta tal-Enerġija)
                  22
               . L-Artikolu 7 tar-Regolament (UE) Nru 1062/2010 jeżiġi rieżami fi żmien ħames (5) snin (jiġifieri sa Diċembru 2015).
            
         
         
            
               Barra minn hekk, il-Pjan ta’ Ħidma 2016-2019 tal-Kummissjoni dwar l-Ekodisinn
                  23
                jinkludi wkoll ir-rieżami taż-żewġ Regolamenti, li b’mod partikolari jitlob eżami ta’ kif jistgħu jiġu vvalutati u kkunsidrati l-aspetti rilevanti għall-ekonomija ċirkolari. Dan hu konformi mal-inizjattiva tal-Ekonomija Ċirkolari
                  24
               , li kkonkludiet li d-disinn tal-prodott hu fundamentali biex jintlaħqu l-għanijiet, għax dan jista’ jħalli impatt sinifikanti tul iċ-ċiklu tal-ħajja tal-prodotti (pereżempju għax jagħmel il-prodott aktar durabbli u aktar faċli biex jissewwa, jintuża mill-ġdid jew jiġi riċiklat). Minbarra dan, l-unitajiet tal-wiri tas-sinjalar ġew elenkati b’mod speċifiku fil-Pjan ta’ Ħidma 2016-2019 dwar l-Ekodisinn biex jiġu inklużi fir-rieżami tar-Regolamenti eżistenti għat-televixins.
            
            
               1.2.Il-kuntest ġenerali
            
            
               Il-qafas leġiżlattiv tal-Ekodisinn flimkien ma’ dak tat-Tikkettar tal-Enerġija
                  25
                jistabbilixxu mekkaniżmu tas-suq “ta’ spinta u ta’ attrazzjoni” bil-għan li jonqsu l-emissjonijiet tal-karbonju (
               
                  Figure 2
               
               ) billi jiddetermina impatt kbir fuq l-għażliet li jagħmlu l-konsumaturi meta jixtru l-prodotti li jikkunsmaw l-enerġija. 
            
            
               Iż-żewġ oqfsa ta’ politika qed jikkontribwixxu biex il-prodotti mqiegħda fis-suq tal-UE jkunu jistgħu jagħmlu l-istess kompitu b’inqas użu tal-enerġija. Sal-2020, hu projettat li l-użu tar-rekwiżiti tal-ekodisinn u tat-tikketti tal-effiċjenza enerġetika iwassal għal iffrankar fl-enerġija ta’ madwar 165 Mtoe (ekwivalenti għal miljun tunnellata żejt) fl-UE, bejn wieħed u ieħor ekwivalenti għall-konsum annwali tal-enerġija primarja fl-Italja. F’termini relattivi, dan jirrappreżenta ffrankar potenzjali fl-enerġija ta’ iżjed minn 9 % tal-konsum totali tal-enerġija fl-UE
                  26
                u tnaqqis potenzjali ta’ 7 % fl-emissjonijiet tal-karbonju. Fl-2030, hu projettat li l-iffrankar jiżdied għal 15 % tal-konsum totali tal-enerġija fl-UE u 11 % tat-total tal-emissjonijiet tal-karbonju tagħha
                  27
               .
            
            
            
               
                  
            
            
               Grafika 2: L-effett tal-Ekodisinn biss u meta kkombinat ma’ dak tat-Tikkettar tal-Enerġija
            
            
               Iż-żewġ oqfsa ta’ politika jikkontribwixxu wkoll biex tonqos in-nefqa tal-konsumaturi, kemm għax jorħsu l-kontijiet tad-dawl
                  28
                u anki għax tonqos l-ispiża għax-xiri tal-prodotti, dan peress li l-manifatturi jkollhom biss jipproduċu mudelli li jkunu konformi ma’ qafas regolatorju uniku fil-livell tal-UE.
            
            
               Sar titjib fl-effiċjenza enerġetika tal-unitajiet tal-wiri elettroniċi kollha, l-aktar bis-saħħa tas-settur tal-manifattura tat-televixins. Iżda hu stmat li l-unitajiet tal-wiri elettroniċi, l-aktar għax qed isiru dejjem akbar u aktar numerużi, se jibqgħu jammontaw għal sehem imdaqqas tal-użu tal-enerġija, sakemm ma titteħidx xi azzjoni korrettiva. Dan hu l-każ b’mod partikolari għall-unitajiet tal-wiri tas-sinjalar, (ara 
               
                  Figure 3
               
               ), li ġeneralment ikollhom daqs akbar, luminanza ferm aktar qawwija, u għamlu suċċess kbir fis-suq.
            
            
               
                  
            
            
               Grafika 3: L-użu annwali tal-enerġija f’TWh, 1990-2030, waqt il-modalità Mixgħul tal-aktar tliet tipi rilevanti ta’ unitajiet tal-wiri elettroniċi, f’xenarju ta’ status quo (BAU) (sors VHK, 2018)
            
            
               S’issa, minn fost it-tipi differenti ta’ unitajiet tal-wiri elettroniċi, it-televixins biss ġew soġġetti għal miżuri obbligatorji tat-tikkettar tal-enerġija (skont ir-Regolament (UE) Nru 1062/2010) u għar-rekwiżiti tal-ekodisinn (stabbiliti bir-Regolament (KE) Nru 642/2009). L-unitajiet tal-wiri l-oħra huma koperti biss bir-rekwiżiti orizzontali (jiġifieri r-Regolament Standby tal-Kummissjoni (KE) Nru 1275/2008).
            
            
               Ir-Regolamenti fis-seħħ huma bbażati fuq studju preparatorju u valutazzjoni li issa jmorru lura għaxar (10) snin
                  29
               . Kif teżiġi l-klawżola tar-rieżami, fl-2012 il-Kummissjoni bdiet twettaq rieżami taż-żewġ Regolamenti tat-televixin bi studju u ppreżentat il-konklużjonijiet tiegħu lill-partijiet konċernati. Dak iż-żmien, ir-rieżami kien diġà wera li jeżistu lakuni regolatorji u fallimenti tas-suq, u li jxekklu l-kisba sħiħa tal-potenzjal identifikat tal-iffrankar tal-enerġija. Il-ġbir tal-informazzjoni ġie estiż u l-analiżi tad-data saret mill-ġdid, u ħarġet fid-dieher l-adegwatezza ta’ azzjoni korrettiva. Bejn l-2012 u tmiem l-2017 ġiet analizzata bażi tad-data f’erba’ stadji differenti, li b’kollox fiha aktar minn tlett (3) elef mudell ta’ unitajiet tal-wiri elettroniċi mqiegħda fis-suq tal-UE.
            
            
               Il-fallimenti regolatorji u tas-suq ġew enfasizzati mill-bidu nett tar-rieżami u fil-frattemp tfaċċaw għadd ta’ kwistjonijiet ġodda li jeħtieġ jissolvew u li jistgħu jinġabru fil-qosor għat-televixins kif ġej:
            
            
               –rekwiżiti minimi tal-ekodisinn li mhumiex stretti biżżejjed u firxiet tal-klassijiet tat-tikkettar tal-enerġija li mhumiex xierqa minħabba bidla teknoloġika malajr u mhux prevista
                  30
               . Dawn wasslu għal saturazzjoni tal-ogħla klassijiet malajr wisq: saħansitra fl-2017, aktar minn 85 % tat-televixins mibjugħa fl-UE kienu bi klassijiet ogħla minn “B”;
            
            
               –konverġenza funzjonali b’ritmu mgħaġġel bejn unitajiet tal-wiri elettroniċi differenti, fosthom it-televixins, il-moniters tal-kompjuter, u l-unitajiet tal-wiri tas-sinjalar, li ħolqot għadd ta’ lakuni regolatorji possibbli. Kulma jmur, it-televixins saru aktar jippermettu n-navigazzjoni fuq l-internet, l-istreaming ta’ kontenut bl-internet jew il-logħob. Bosta unitajiet tal-wiri differenti qed jintużaw b’mod komuni biex juru kontenut li tradizzjonalment jidher biss fuq it-televixins. Minbarra dan, id-definizzjoni skaduta ta’ “moniter tat-televixin” fir-Regolament fis-seħħ tkopri ħafna mill-moniters tal-kompjuter li hemm bħalissa fis-suq
                  31
               ;
            
            
               –in-nuqqas ta’ rekwiżiti għall-karatteristiċi l-ġodda li jużaw ħafna enerġija, bħall-medda dinamika qawwija (HDR) li feġġet għall-ewwel darba fl-2016 fil-mudelli premium, u li kulma jmur qed tkun disponibbli f’mudelli aktar affordabbli (għalkemm id-disponibbiltà ta’ kontenut li jippermetti l-użu tal-HDR għadha tassew limitata). Jekk l-HDR ma jiġix implimentat tajjeb, il-konsum tal-enerġija tal-unità tal-wiri elettronika jaf ikun aktar mid-doppju;
            
            
               –in-nuqqas ta’ rekwiżiti għall-aspetti tal-effiċjenza materjali.
            
            
               Fejn jidħol it-tikkettar tal-enerġija, ir-Regolament propost għandu l-għan li jipprovdi inċentiv imġedded lill-manifatturi biex itejbu l-effiċjenza enerġetika tal-unitajiet tal-wiri elettroniċi, u b’hekk tingħata spinta biex is-suq jadotta aktar prodotti effiċjenti fl-enerġija, l-aktar billi:
            
            
               ·jitwessa’ l-kamp ta’ applikazzjoni tiegħu għall-aktar unitajiet tal-wiri elettroniċi komuni;
            
         
         
            
               ·riklassifikazzjoni tal-iskala tat-tikketti tal-enerġija minn A+++ sa D (il-Grafika 1), lura għall-iskala oriġinali minn A sa G; 
            
            
               ·il-klijenti jingħataw indikazzjonijiet fuq it-tikketta li jkunu jikkorrispondu aħjar għall-użu reali u li jkunu jistgħu jagħmlu għażla tax-xiri aktar informata fost il-prodotti li jistgħu jitqabblu.
            
            
               1.3.Id-dispożizzjonijiet eżistenti fil-qasam tal-proposta
            
            
               Il-miżuri li ġejjin, fis-seħħ bħalissa, jindirizzaw il-prestazzjoni ambjentali tal-unitajiet tal-wiri elettroniċi:
            
            
               –Id-Direttiva 2010/30/UE
                  32
                dwar l-indikazzjoni permezz tat-tikkettar u l-informazzjoni standard tal-prodott dwar il-konsum tal-enerġija u riżorsi oħra minn prodotti marbutin mal-enerġija;
            
            
               –Id-Direttiva 2009/125/KE
                  33
                li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija;
            
            
               –Ir-Regolament (UE) Nru 1062/2010
                  34
                fir-rigward tat-tikkettar enerġetiku għat-televixins;
            
            
               –Ir-Regolament (KE) Nru 642/2009
                  35
                fir-rigward tar-rekwiżiti tal-ekodisinn għat-televixins.
            
            
               Barra minn hekk, id-Deċiżjoni tal-Kummissjoni 2009/300/KE li tistabbilixxi l-kriterji ekoloġiċi riveduti għall-għotja tal-Ekotikketta Komunitarja tkopri t-televixins b’xi rekwiżiti tal-effiċjenza enerġetika aktar stretti u tindirizza kwistjonijiet ambjentali oħra
                  36
               . 
            
            
               Barra minn hekk, ir-Regolament Standby tal-Kummissjoni (KE) Nru 1275/2008 ikopri l-unitajiet tal-wiri li mhumiex koperti mir-Regolament tat-televixin. Fl-aħħar nett, il-moniters u l-unitajiet tal-wiri tas-sinjalar ġew inklużi fl-Anness C tal-Ftehim Energy Star bejn l-UE u l-Istati Uniti tal-Amerka li issa għadda żmienu. Minħabba f’hekk, illlum il-moniters u l-unitajiet tal-wiri tas-sinjalar ma għadhomx koperti minn programm tat-tikkettar, lanqas fuq bażi volontarja, u ma jeżisti l-ebda strument tat-tikkettar li jkopri dawn il-prodotti permezz ta’ kriterji tal-akkwist pubbliku.
            
            
               1.4.Konsistenza ma’ politiki u għanijiet oħra tal-UE
            
            
               Il-promozzjoni tal-adozzjoni mis-suq ta’ unitajiet tal-wiri elettroniċi effiċjenti tikkontribwixxi għall-għanijiet tal-effiċjenza enerġetika u tat-tnaqqis tal-emissjonijiet tal-gassijiet serra sal-2020 u sal-2030
                  37
               . Għandha l-għan li tappoġġa l-użu ta’ riżorsi aktar effiċjenti u sostenibbli, tħares l-ambjent, issaħħaħ it-tmexxija tal-UE fl-iżvilupp ta’ teknoloġiji ekoloġiċi ġodda, ittejjeb l-ambjent tan-negozju u tgħin lill-konsumaturi jagħmlu għażliet aktar infurmati.
            
            
               2.Konsultazzjonijiet qabel l-adozzjoni tal-att
            
            
               2.1.Konsultazzjoni mal-partijiet interessati
            
            
               L-UE u l-partijiet konċernati internazzjonali u l-esperti tal-Istati Membri ħadu sehem fil-proċess sa mill-bidu nett.
            
            
               Il-proposta dwar it-tikkettar tal-enerġija ġiet diskussa flimkien mar-rekwiżiti potenzjali tal-ekodisinn f’erba’ Forums tal-Konsultazzjoni differenti ma’ esperti mill-Istati Membri, rappreżentanti tal-manifatturi, organizzazzjonijiet nongovernattivi ambjentali (NGOs) u organizzazzjonijiet tal-konsumaturi. Fid-diskussjonijiet ħadu sehem ukoll għadd ta’ rappreżentanti ta’ organizzazzjonijiet oħra, fosthom organizzazzjonijiet Ewropej li jirrappreżentaw lill-industrija tar-riċiklaġġ, lis-sewwejja, il-ġestjoni tal-iskart u s-servizzi ambjentali (muniċipalitajiet u s-settur privat). 
            
            
               Id-dokumenti ta’ ħidma rilevanti kollha ntbagħtu lill-Istati Membri, lill-Parlament Ewropew u lill-partijiet konċernati u ġew ippubblikati fis-sit web CIRCA tal-Kummissjoni, tletin (30) jum qabel il-laqgħat tal-Forum tal-Konsultazzjoni. Wara l-laqgħat tal-Forum tal-Konsultazzjoni, il-partijiet konċernati ngћataw 30 jum addizzjonali biex iressqu l-kummenti bil-miktub (disponibbli fis-sit web CIRCA
                  38
               ).
            
            
               Barra minn hekk, bejn l-2013 u Marzu 2018, ċerti aspetti speċifiċi ta’ rekwiżiti individwali ġew diskussi bejn il-persunal tal-Kummissjoni u diversi partijiet konċernati waqt bosta laqgħat bilaterali u multilaterali. Il-proċess tmexxa b’mod miftuħ u qies il-kontribut tal-partijiet konċernati rilevanti kollha u tal-esperti tekniċi indipendenti.
            
            
               Fil-prinċipju, l-iskema proposta tat-tikkettar tal-enerġija għall-unitajiet tal-wiri elettroniċi kellha l-appoġġ tal-Istati Membri u tal-partijiet konċernati. 
            
            
               Rigward l-ambitu tal-prodott, wara diskussjoni li saret f’Forum ta’ Konsultazzjoni preċedenti fl-2009
                  39
                u fil-Forum ta’ Konsultazzjoni tal-2012, maġġoranza kbira tal-Istati Membri u tal-NGOs qablu fuq proposta ta’ estensjoni tal-iskema tat-tikkettar għall-unitajiet tal-wiri elettroniċi minbarra t-televixins. Iżda l-manifatturi talbu eċċezzjonijiet jew rekwiżiti differenti għall-unitajiet tal-wiri speċjalizzati, fosthom l-unitajiet tal-wiri tas-sinjalar pubbliku, u moniters professjonali għall-grafika u għal applikazzjonijiet tax-xandir.
            
         
         
            
               Il-miżura proposta tat-tikkettar tal-enerġija tinkorpora l-kummenti li ressqu l-Istati Membri u l-partijiet konċernati waqt il-laqgħat tal-Forum tal-Konsultazzjoni u wara. 
            
            
               Waqt il-proċess preparatorju, inġabru evidenza u data addizzjonali għall-Valutazzjoni tal-Impatt tal-2013
                  40
                u l-ewwel aġġornament tagħha fl-2015. Id-data tas-suq u teknika nkisbu waqt diversi laqgħat bilaterali u multilaterali ma’ partijiet konċernati jew minn data disponibbli pubblikament
                  41
               .
            
            
               Barra minn hekk, il-Kummissjoni stabbiliet sett tad-data b’informazzjoni dwar il-prestazzjoni ambjentali tal-unitajiet tal-wiri elettroniċi (l-aktar it-televixins u l-moniters tal-kompjuter), aġġornat erba’ darbiet biex ikun jirrifletti s-suq, ħalli jappoġġa l-iżvilupp tal-miżuri proposti tal-ekodisinn u tat-tikkettar tal-enerġija
                  42
               . Dan jgħin biex jiżgura li r-rekwiżiti jkunu stabbiliti fil-livell ta’ ambizzjoni xieraq u li dawn ikunu jirriflettu l-iżviluppi teknoloġiċi riċenti. 
            
            
               
                  
            
            
               Grafika 4:
                     It-tikketta tal-enerġija proposta li rriżultat mill-istħarriġ tal-fehim u r-rilevanza tal-konsumaturi
            
            
               Ir-Regolament (UE) 2017/1369 dwar il-qafas tat-Tikkettar tal-Enerġija jistipula li meta tkun qed tħejji atti delegati, il-Kummissjoni għandha tittestja d-disinn u l-kontenut tat-tikketti permezz ta’ gruppi rappreżentattivi ta’ konsumaturi tal-Unjoni biex ikun żgurat li t-tikketti jinftiehmu b’mod ċar. Fl-2017 sar studju biex ikun għajr ta’ informazzjoni waqt id-disinjar ta’ tikketta ġdida tal-enerġija għall-unitajiet tal-wiri elettroniċi, li kien jinkludi stħarriġ online ta’ 4081 konsumatur potenzjali minn seba’ (7) pajjiżi tal-UE
                  43
               . L-istħarriġ ippropona pittogrammi u informazzjoni differenti li għandhom jiġu inklużi fit-tikketta. Madwar nofs il-popolazzjoni ftit li xejn għandha tifhem id-differenza bejn l-indikazzjoni tal-enerġija (jiġifieri l-kWh) jew tal-potenza (jiġifieri l-Watts), għalkemm kwalunkwe grafika tgħin biex jitqabblu l-prodotti. Id-disinn li ħareġ mill-istħarriġ hu ppreżentat fil-Grafika 4. Minn konsultazzjonijiet sussegwenti tqajmu dubji dwar kemm tinftiehem il-pittogramma li tirrappreżenta provvista tal-enerġija esterna standardizzata (ara l-Grafika 4), proposta bħala indikatur tad-durabilità u tar-riparabbiltà
                  44
               . 
            
            
               Bejn it-12 ta’ Frar u s-7 ta’ Mejju 2018 saret konsultazzjoni pubblika online
                  45
                biex jinġabru l-fehmiet tal-partijiet konċernati dwar kwistjonijiet bħall-effett mistenni tal-miżuri leġiżlattivi potenzjali fuq in-negozji u x-xejriet tal-konsum tal-enerġija.
            
            
               Il-konsultazzjoni pubblika kellha sessjoni komuni dwar l-Ekodisinn u t-Tikkettar tal-Enerġija, u wara saru mistoqsijiet speċifiċi għall-prodotti fuq (i) ir-refriġeraturi, (ii) il-magni tal-ħasil tal-platti, (iii) il-magni tal-ħasil tal-ħwejjeġ, (iv) it-televixins, (v) l-unitajiet tal-wiri elettroniċi, u (vi) t-tidwil. 
            
            
               Waslu 1 230 tweġiba li 67 % minnhom kienu mingħand il-konsumaturi u 19 % mingħand in-negozji (li tliet kwarti minnhom kienu SMEs u kwart kumpaniji kbar). L-NGOs ammontaw għal 6 % ta’ dawk li wieġbu, u 7 % kienu fil-kategoriji “l-oħra”. Il-gvernijiet nazzjonali jew lokali kienu inqas minn 1 % ta’ dawk li wieġbu, u 0,25 % tat-tweġibiet waslu mingħand l-awtoritajiet nazzjonali tas-sorveljanza tas-suq (l-MSAs). 
            
            
               Jenħtieġ jiġi nnutat li minn fost l-1 230 li wieġbu, 719 (58 %) wieġbu biss il-mistoqsijiet relatati mat-tidwil bħala parti minn kampanja kkoordinata dwar id-dawl fit-teatri. 
            
            
               Madwar 63 % tal-parteċipanti kienu favur l-inklużjoni ta’ rekwiżiti tal-Ekodisinn dwar ir-riparabbiltà u d-durabbiltà, u 65 % ta’ dawk li wieġbu jidhrilhom li dik l-informazzjoni jenħtieġ tkun dwar it-tikketti tal-enerġija. 
            
            
               Dwar ir-riparabbiltà tal-prodotti, il-parteċipanti qiesu minn “importanti ħafna” sa “importanti” (bejn 62 % u 68 %)
                  46
                lil kull wieħed minn dawn li ġejjin: garanzija, id-disponibbiltà ta’ spare parts, u manwal komplut għat-tiswija u l-manutenzjoni. 56 % dehrilhom li l-ħin tat-twassil tal-ispare parts minn “importanti ħafna” sa “importanti”.
            
            
               Għal-unitajiet tal-wiri elettroniċi, il-konsultazzjoni pubblika ffokat l-aktar fuq l-alternattivi għal tikketta tal-enerġija mfassla mill-ġdid. Il-maġġoranza ta’ dawk li wieġbu dehrilhom li t-tikketta jenħtieġ turi l-erja tal-iskrin tal-unità tal-wiri, il-livell ta’ riżoluzzjoni tagħha, l-użu tal-medda dinamika qawwija (HDR) u l-konsum annwali tal-enerġija.
            
            
               2.2.Valutazzjoni tal-impatt
            
            
               Saret valutazzjoni tal-impatt (IA) tal-miżuri ta’ politika possibbli skont l-Artikolu 15(4)(b) tad-Direttiva 2009/125/KE. Fl-2013 tħejjiet l-ewwel valutazzjoni tal-impatt
                  47
                u fl-2015 tlesta l-ewwel aġġornament sħiħ. Il-valutazzjoni tal-impatt mehmuża mal-proposta attwali hi rieżami estensiv tal-aġġornament ta’ qabel, bl-użu ta’ evidenza aġġornata, data addizzjonali dwar is-suq tal-istocks u filwaqt li tqis il-kummenti li waslu qabel, waqt u wara l-Forums ta’ Konsultazzjoni msemmija hawn fuq, l-ittri ta’ pożizzjoni indirizzati lill-Kummissjoni tul l-aħħar sitt (6) snin mill-bidu tal-proċess tar-rieżami, l-istudju tat-tikkettar u l-konsultazzjoni pubblika online. Il-Bord tal-Iskrutinju Regolatorju talab rieżami tal-ewwel abbozz tal-Valutazzjoni tal-Impatt, biex dan jitjieb mil-lat ta’ definizzjoni tal-problema u integrazzjoni aħjar tal-aspetti tal-ekonomija ċirkolari. It-tieni abbozz, b’data u evidenza mtejba tal-aspetti tal-ekonomija ċirkolari u b’deskrizzjoni aħjar tal-proċess ta’ konsultazzjoni sa mill-bidu nett, kiseb opinjoni pożittiva. 
            
            
               L-impatti tal-alternattivi differenti ta’ politika li tinkludi l-introduzzjoni ta’ tikketta ġdida tal-enerġija għat-televixins u unitajiet tal-wiri elettroniċi oħrajn (flimkien ma’ rekwiżiti ġodda tal-ekodisinn) ġew ivvalutati u tqabblu max-xenarju ta’ status quo (BAU). Ġew analizzati tliet proposti differenti għal miżuri riveduti tat-tikkettar tal-enerġija (u tal-ekodisinn), jiġifieri “ECO”, “Ambi” u “Leni”. Tqiesu tliet alternattivi ta’ politika addizzjoni u lkoll ġew skartati, jiġifieri li ma ttieħed l-ebda azzjoni ġdida tal-UE (“xenarju ta’ status quo (BAU), li tintemm ir-regolamentazzjoni eżistenti tat-televixins, u li tittieħed miżura ta’ awtoregolamentazzjoni konkluża mill-industrija. Il-proposta tal-ECO tikkorrispondi għad-dokumenti ta’ ħidma ppreżentati lill-Forum tal-Konsultazzjoni ta’ Lulju 2017 u hi bbażata fuq il-proposti ppreżentati waqt id-diskussjonijiet taż-żewġ Forums ta’ Konsultazzjoni preċedenti tal-2014 u tal-2012. L-alternattiva Ambi tinkorpora parzjalment it-talba qawwija u mġedda ta’ diversi Stati Membri u NGOs biex il-kamp ta’ applikazzjoni jitwessa’ għall-unitajiet tal-wiri tas-sinjalar
                  48
               , filwaqt li l-alternattiva Leni twieġeb it-talba tal-manifatturi għal rekwiżiti inqas ħorox fejn jidħlu l-karatteristiċi u t-teknoloġiji ġodda, bħall-UHD/HDR u l-OLED.
            
            
               Abbażi ta’ valutazzjoni tal-kostijiet u tal-benefiċċji, bħala alternattiva ppreferuta kien hemm il-kombinazzjoni ta’ rekwiżiti tal-ekodisinn u tat-tikkettar tal-enerġija għall-unitajiet tal-wiri elettroniċi, biex tindirizza l-fallimenti regolatorji u tas-suq fis-settur tal-unitajiet tal-wiri elettroniċi.
            
            
               Għaldaqstant intagħżlet l-alternattiva li tiddaħħal skema tat-tikkettar għall-effiċjenza enerġetika tat-tliet kategoriji ewlenin ta’ prodotti tal-unitajiet tal-wiri (televixins, moniters, u unitajiet tal-wiri tas-sinjalar), flimkien ma’ rekwiżiti tal-ekodisinn, għax din tikseb l-akbar iffrankar.
            
            
               Wara sar proċess ta’ konsultazzjoni interna, u għadd ta’ suġġerimenti u titjib dettaljat ġew inkorporati fl-abbozz tal-proposta leġiżlattiva u fid-dokumenti li jakkumpanjawha.
            
            
               2.3.Mekkaniżmu ta’ rispons
            
         
         
            
               F’Ottubru 2018, l-abbozz tal-proposta ġie ppubblikat għal xahar (1) wieħed fil-mekkaniżmu ta’ rispons. Waslu sittax-il kumment mingħand kumpaniji, assoċjazzjonijiet tan-negozju u NGOs. L-industrija, xi assoċjazzjonijiet kummerċjali u NGOs laqgħu l-indikazzjoni tal-potenza (jew tal-użu tal-enerġija), meta jintwerew stampi fl-HDR bil-klassi tal-effiċjenza tiegħu fi skala separata
                  49
               . L-NGOs talbu regoli aktar stretti dwar l-aġġornamenti tas-softwer (iżda mhux b’detriment għall-prestazzjoni jew l-użu tal-enerġija). Il-manifatturi esprimew tħassib dwar ir-rekwiżiti diffiċli tal-prestazzjoni tal-enerġija
                  50
                u talli kellhom jiżvelaw informazzjoni dwar it-tiswija li tista’ tagħti vantaġġ lill-kompetituri
                  51
               . L-NGOs huma favur li jitwessa’ aktar l-ambitu, filwaqt li xi manifatturi esprimew oppożizzjoni għall-estensjoni proposta biex jiġu inklużi l-unitajiet tal-wiri elettroniċi tas-sinjalar. Xi NGOs u wieħed mill-manifatturi esprimew xettiċiżmu dwar l-effikaċja tal-ikona relatata mal-provvisti tal-enerġija esterni. Xi rispons addizzjonali kien pjuttost relatat mal-proposta dwar l-Ekodisinn
                  52
               .
            
            
               3.Elementi ġuridiċi tal-Att Delegat
            
            
               Il-miżura proposta tapplika għall-unitajiet tal-wiri elettroniċi irrispettivament mit-teknoloġija tal-unitajiet tal-wiri. L-unitajiet tal-wiri li mhumiex fil-kamp ta’ applikazzjoni tar-Regolament tal-Ekodisinn għar-rekwiżiti fil-modalità Mixgħul huma għalkollox barra mill-ambitu tat-tikkettar tal-enerġija, għajr għall-unitajiet tal-wiri tas-sinjalar, fejn jintuża fattur ta’ korrezzjoni li jqis il-luminożità ogħla li tikkaratterizza lil dan il-grupp ta’ prodotti fir-rigward tat-televixins jew tal-moniters tal-kompjuter
                  53
               .
            
            
               L-unitajiet tal-wiri integrati f’prodotti oħra, bħall-kompjuters, ir-refriġeraturi, il-magni tal-bejgħ awtomatiċi, u l-bqija, huma għalkollox ’il barra mill-kamp ta’ applikazzjoni tar-Regolamenti dwar l-Ekodisinn u dwar it-Tikkettar tal-Enerġija, bħalma huma l-unitajiet tal-wiri fil-mezzi tat-trasport, u l-unitajiet tal-wiri mediċi.
            
            
               Kull abbozz ta’ miżura preċedenti proposta uża l-istess “formula” tal-ekodisinn biex tikkalkula l-Indiċi tal-Effiċjenza Enerġetika (EEI) biex b’hekk ikun hemm korrispondenza tajba bejn il-limitu t’isfel tal-klassi “G” u l-limitu massimu li jippermetti r-Regolament dwar l-Ekodisinn. Madankollu fl-aħħar, l-Istati Membri għażlu formula kemxejn modifikata għat-tikkettar tal-enerġija, għax din hi inqas ħarxa mal-unitajiet tal-wiri żgħar, iżda ħafna aktar restrittiva mal-kbar:
            
            
                     
                  
                  
                     
                     
                  
               
               Ir-rekwiżiti se jiġu introdotti f’żewġ saffi.
            
            
                     
                        Tabella 1: Il-klassijiet tal-effiċjenza enerġetika b’ECO
                     
                  
               
                     
                        Klassi tal-effiċjenza enerġetika
                     
                  
                  
                     
                        EEI ġodda
                     
                  
               
                     
                        A
                     
                  
                  
                     
                           EEI < 0,30
                     
                  
               
                     
                        B
                     
                  
                  
                     
                        0,30 ≤ EEI < 0,40
                     
                  
               
                     
                        C
                     
                  
                  
                     
                        0,40 ≤ EEI < 0,50
                     
                  
               
                     
                        D
                     
                  
                  
                     
                        0,50 ≤ EEI < 0,60
                     
                  
               
                     
                        E
                     
                  
                  
                     
                        0,60 ≤ EEI < 0,75
                     
                  
               
                     
                        F
                     
                  
                  
                     
                        0,75 ≤ EEI < 0,90
                     
                  
               
                     
                        G
                     
                  
                  
                     
                           0,90 ≤ EEI 
                     
                  
               
               Paragun bejn il-klassijiet tal-enerġija attwali u dawk ġodda jista’ jsir biss b’mod approssimattiv għax il-formula li tistabilixxi l-limiti hi differenti: fir-Regolament attwali hemm żbarra lineari, filwaqt li l-proposta l-ġdida tinkludi kurva. 
               
                  Figure 5
               
                tipprovdi illustrazzjoni bħal din, għal paragun bejn unitajiet tal-wiri relattivament żgħar.
            
            
               
                  
            
            
               Grafika 5: Paragun approssimattiv bejn il-klassijiet tat-tikkettar tal-enerġija l-ġodda u l-qodma
            
            
               
                  Figure 6
               
                tagħti distribuzzjoni viżiva tal-unitajiet tal-wiri elettroniċi li huma parti tas-sett tad-data tal-2014-2017 li jintuża fl-ipoteżi li l-istess tal-unitajiet tal-wiri se jkunu fis-suq meta ssir ir-riklassifikazzjoni tal-iskala tat-televixins u meta jiġu stabbiliti r-rekwiżiti tat-tikkettar għal moniters oħrajn li mhumiex fil-kamp ta’ applikazzjoni tar-Regolament attwali. L-unitajiet tal-wiri kollha li jinsabu fuq il-kurva l-ħamra jiġu eliminati bir-rekwiżiti minimi tal-ekodisinn. Madankollu hu estremament improbabbli li l-mudelli li kienu fis-suq fl-2014 ikun għadhom disponibbli fis-suq fl-2021. 
            
            
               
                  
            
            
               Grafika 6: 
                     Distribuzzjoni tal-unitajiet tal-wiri mis-sett tad-data tal-2018, “mhux aġġustat” għall-klassijiet il-ġodda tat-tikkettar
            
            
               
                  Figure 7
               
                tinkludi aġġustament tal-effiċjenza enerġetika għall-istess sett tad-data abbażi tat-titjib medju osservat meta jitqabblu s-settijiet tad-data tul is-snin (mill-2012 sal-2017).
            
            
               
                  
            
            
               Grafika 7:
                     Distribuzzjoni tal-unitajiet tal-wiri mis-sett tad-data tal-2018 bi projezzjoni tat-titjib mistenni meta jidħlu fis-seħħ it-tikketti riklassifikati
            
            
               
                  Figure 8
               
                tipprojetta l-istess sett tad-data bl-istess suppożizzjonijiet biex turi d-distribuzzjoni ipotetika sal-2025 u sal-2030.
            
            
               
                  
               
                  
            
            
               Grafika 8:
                     Distribuzzjoni tal-unitajiet tal-wiri mis-sett tad-data tal-2018 bi projezzjoni tat-titjib mistenni sal-2025 (xellug) u sal-2030 (lemin)
            
         
         
            
               
                  Figure 9
               
                turi x-xejra mistennija tat-tikkettar tal-enerġija fix-xenarju ECO. Fix-xenarju Leni, il-klassijiet aktar baxxi jkunu jinkludu aktar prodotti (għax aktar prodotti huma permessi fis-suq skont l-Ekodisinn). Anki fix-xenarju Ambi, fejn l-unitajiet tal-wiri tas-sinjalar huma fil-kamp ta’ applikazzjoni, hu mistenni li l-klassijiet aktar baxxi tat-tikketta tal-enerġija se jkun aktar popolati. “Edx” tindika t-tliet saffi differenti li ġew proposti inizjalment fl-ekodisinn (imbagħad is-Saff 3 ngħata l-ġenb).
            
            
               
                  
            
            
               Grafika 9:
                     Distribuzzjoni tal-klassijiet tat-tikketta tal-enerġija tal-mudelli standard tal-unitajiet tal-wiri elettroniċi disponibbli fl-UE matul il-perjodu 2010-2030 (is-sitwazzjoni reali fl-2013-2016 u s-sitwazzjoni projettata għall-2017-2030) fir-rigward tal-miżuri proposti tal-ekodisinn u tat-tikkettar tal-enerġija
            
            
               Hemm diversi inċertezzi fil-projezzjonijiet futuri għal dan il-grupp ta’ prodotti għax it-teknoloġiji ġodda jistgħu jwassalu għal “qbiż tal-limitu” fejn jidħol it-titjib tal-effiċjenza enerġetika
                  54
                u xi karatteristiċi ġodda jnaqqru l-iffrankar. 
            
            
               Fl-aħħar nett, ma ntweriet l-ebda rabta diretta bejn il-prezzijiet tal-bejgħ bl-imnut u l-livell tal-effiċjenza enerġetika fl-unitajiet tal-wiri elettroniċi, għax hemm bosta fatturi, minbarra l-użu tal-enerġija, li huma deċiżivi biex tkun stabbilita l-ispiża tal-prodott, fosthom id-daqs tal-unità tal-wiri, ir-riżoluzzjoni, il-grad ta’ adozzjoni ta’ teknoloġiji ġodda, u karatteristiċi, b’mod partikolari fejn tidħol “l-intelliġenza”. 
            
            
               It-tikketta l-ġdida tinkludi żewġ klassijiet tal-enerġija, waħda għall-mod tradizzjonali tat-turija tal-immaġnijiet
                  55
                u waħda separata għall-HDR, b’indikazzjoni tal-enerġija
                  56
               . Minħabba n-novità tal-HDR u n-nuqqas ta’ data disponibbli, l-ebda indiċi tal-effiċjenza enerġetika minima ma ġiet iffissata fir-Regolament dwar l-Ekodisinn u l-ebda taħlita ponderata tal-medda dinamika standard (SDR) u tal-HDR mhi aċċettabbli
                  57
               .
            
            
               Jenħtieġ jitqabblu unitajiet tal-wiri tal-istess daqs u bl-istess livell ta’ riżoluzzjoni. Għalhekk, it-tikketta jkun fiha l-informazzjoni bażika biex jitqabblu l-unitajiet tal-wiri li jistgħu jitqabblu. 
            
            
               Għalkemm id-diffużjoni ta’ provvisti tal-enerġija esterni standardizzati (EPS, li b’mod żbaljat jissejħu “ċarġers”) jistgħu jtejbu r-riparabbiltà
                  58
                u d-durabbiltà, u jiffaċilitaw ir-riċiklabbiltà
                  59
               , ma ġiet identifikata l-ebda pittogramma magħrufa sew jew konvinċenti biex tiġi inkluża fit-tikketta.
            
            
               4.Bażi ġuridika, sussidjarjetà u proporzjonalità
            
            
               4.1.Il-bażi ġuridika
            
            
               Ir-Regolament propost hu miżura delegata adottata skont ir-Regolament (UE) 2017/1369, b’mod partikolari l-Artikoli 11 u 16 tiegħu. Min-naħa l-oħra, ir-Regolament (UE) 2017/1369 hu bbażat fuq l-Artikolu 194(2) tat-Trattat.
            
            
               4.2.Il-prinċipju tas-sussidjarjetà
            
            
               L-adozzjoni ta’ miżuri tat-tikkettar tal-enerġija għall-unitajiet tal-wiri elettroniċi minn Stati Membri individwali, permezz tal-leġiżlazzjoni nazzjonali tagħhom, toħloq ostakli għall-moviment liberu tal-prodotti fi ħdan l-UE. Jeħtieġ li dawn il-miżuri fis-seħħ madwar l-UE jkollhom l-istess kontenut. Għalhekk b’konformità mal-prinċipju tas-sussidjarjetà, jixraq li dawn il-miżuri inkwistjoni jiġu adottati fil-livell tal-UE.
            
            
               4.3.Il-prinċipju tal-proporzjonalità
            
            
               Skont il-prinċipju tal-proporzjonalità, din il-miżura ma tmurx lil hinn minn dak li hu meħtieġ biex jintlaħaq l-għan, jiġifieri li jiġu stabbiliti rekwiżiti armonizzati tat-tikkettar tal-enerġija għall-unitajiet tal-wiri elettroniċi. Din iħassar u jissostitwixxi r-Regolament eżistenti. Dan jistabbilixxi rekwiżiti li jinċentivaw lil dawk li jinsabu fuq quddiem nett fit-teknoloġija biex jinvestu f’unitajiet tal-wiri elettroniċi effiċjenti ħafna.
            
            
               5.Għażla tal-istrument
            
            
               L-istrument propost: Regolament Delegat.
            
            
               Mezzi oħra ma jkunux xierqa minħabba dawn ir-raġunijiet:
            
            
               Il-miżura ta’ implimentazzjoni tieħu l-għamla ta’ Regolament li jkun japplika direttament fl-Istati Membri kollha. Dan intgħażel għax l-għanijiet tal-azzjoni jistgħu jintlaħqu bl-aktar mod effiċjenti jekk jiddaħħlu rekwiżiti armonizzati għalkollox madwar l-UE. Barra minn hekk, dan iħassar u jissostitwixxi r-Regolament tal-Kummissjoni eżistenti. Mhux hekk biss, dan jiżgura li l-amministrazzjonijiet nazzjonali u tal-UE mhux se jġarrbu kostijiet għat-traspożizzjoni tal-leġiżlazzjoni ta’ implimentazzjoni fil-leġiżlazzjoni nazzjonali tagħhom.
            
            
               6.Implikazzjoni baġitarja
            
         
         
            
               Il-proposta ma għandha l-ebda implikazzjoni fuq il-baġit tal-UE.
            
            
               7.Informazzjoni addizzjonali
            
            
               Il-klawżola ta’ rieżami/reviżjoni/estinzjoni
            
            
               Il-proposta fiha klawżola ta’ rieżami.
            
            
               Iż-Żona Ekonomika Ewropea
            
            
               Ir-Regolament propost jikkonċerna kwistjoni taż-ŻEE u għalhekk jinħtieġ ikun estiż għaż-Żona Ekonomika Ewropea.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 11.3.2019
            
            
               li jissupplimenta r-Regolament (UE) 2017/1369 tal-Parlament Ewropew u
                  tal-Kunsill fejn jidħol it-tikkettar tal-enerġija tal-unitajiet tal-wiri elettroniċi
               
                  u li jħassar ir-Regolament Delegat tal-Kummissjoni (UE) Nru 1062/2010
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) 2017/1369 tal-Parlament Ewropew u tal-Kunsill tat-28 ta’ Lulju 2017 li jistabbilixxi qafas għat-tikkettar tal-enerġija u li jħassar id-Direttiva 2010/30/UE
                  60
               , u b’mod partikolari l-Artikolu 11(5) u l-Artikolu 16 tiegħu, 
            
            
               Billi:
            
            
               (1)Ir-Regolament (UE) 2017/1369 jagħti s-setgħa lill-Kummissjoni biex tadotta atti delegati fir-rigward tat-tikkettar jew tar-riklassfikazzjoni tat-tikkettar ta’ gruppi ta’ prodotti li jirrappreżentaw potenzjal sinifikanti għall-iffrankar tal-enerġija u, meta rilevanti, ta’ riżorsi oħra.
            
            
               (2)Id-dispożizzjonijiet dwar it-tikkettar tal-enerġija għat-televixins ġew stabbiliti bir-Regolament Delegat tal-Kummissjoni (UE) Nru 1062/2010
                  61
               .
            
            
               (3)Il-Komunikazzjoni tal-Kummissjoni COM(20161)773 final
                  62
                (il-pjan ta’ ħidma dwar l-ekodisinn), stabbilita mill-Kummissjoni waqt l-applikazzjoni tal-Artikolu 16(1) tad-Direttiva 2009/125/KE tal-Parlament Ewropew u tal-Kunsill
                  63
               , tistabbilixxi l-prijoritajiet ta’ ħidma permezz tal-qafas tal-ekodisinn u tat-tikkettar tal-enerġija għall-perjodu 2016-2019. Il-pjan ta’ ħidma dwar l-ekodisinn jidentifika l-gruppi ta’ prodotti relatati mal-enerġija li għandhom jitqiesu bħala prijoritajiet għat-twettiq ta’ studji preparatorji u l-adozzjoni eventwali tal-miżura ta’ implimentazzjoni, kif ukoll ir-rieżami tar-Regolament tal-Kummissjoni (KE) Nru 642/2009
                  64
                u tar-Regolament Delegat tal-Kummissjoni (UE) Nru 1062/2010.
            
            
               (4)Hu stmat li l-miżuri mill-pjan ta’ ħidma dwar l-ekodisinn għandhom il-potenzjal li b’kollox jipprovdu iżjed minn 260 TWh ta’ ffrankar annwali tal-enerġija finali fl-2030, jiġifieri ekwivalenti għal tnaqqis tal-emissjonijiet tal-gassijiet serra ta’ madwar 100 miljun tunnellata fis-sena fl-2030. L-unitajiet tal-wiri elettroniċi huma wieħed mill-gruppi ta’ prodotti elenkati fil-pjan ta’ ħidma. 
            
            
               (5)It-televixins huma fost il-gruppi ta’ prodotti msemmija fl-Artikolu 11(5)(b) tar-Regolament (UE) 2017/1369, li għalihom il-Kummissjoni jenħtieġ tadotta att delegat li jintroduċi t-tikketti riklassifikati minn A sa G.
            
            
               (6)Ir-Regolament (UE) Nru 1062/2010 jeżiġi li l-Kummissjoni twettaq rieżami tar-Regolament fid-dawl tal-progress teknoloġiku. 
            
         
         
            
               (7)Il-Kummissjoni għamlet rieżami tar-Regolament (UE) Nru 1062/2010 kif jeżiġi l-Artikolu 7 tiegħu, u analizzat aspetti tekniċi, ambjentali u ekonomiċi tat-televixins u ta’ unitajiet tal-wiri elettroniċi oħra, inkluż il-moniters u l-unitajiet tal-wiri tas-sinjalar kif ukoll il-fehim u l-imġiba tal-utenti fil-ħajja reali fejn jidħlu elementi differenti tat-tikkettar. Ir-rieżami sar b’koperazzjoni mill-qrib mal-partijiet konċernati u mal-partijiet interessati mill-Unjoni u minn pajjiżi terzi. Ir-riżultati tar-rieżami ġew ippubblikati u ppreżentati lill-Forum tal-Konsultazzjoni stabbilit bl-Artikolu 14 tar-Regolament (UE) 2017/1369. 
            
            
               (8)Mir-rieżami joħroġ li l-istess rekwiżiti tat-televixins jenħtieġ japplikaw anki għall-moniters għax l-aspetti komuni fil-funzjonalità bejn dawn l-unitajiet tal-wiri u t-televixins qed jiżdiedu b’ritmu mgħaġġel. Minbarra dan, l-unitajiet tal-wiri tas-sinjalar diġitali ġew elenkati b’mod speċifiku fil-pjan ta’ ħidma 2016-2019 dwar l-ekodisinn li għandha l-Kummissjoni biex jitqiesu fir-rieżami tar-Regolamenti eżistenti għat-televixins. Għalhekk il-kamp ta’ applikazzjoni ta’ dan ir-Regolament jenħtieġ ikun jinkludi l-unitajiet tal-wiri elettroniċi, inkluż it-televixins, il-moniters u l-unitajiet tal-wiri tas-sinjalar diġitali.
            
            
               (9)Il-konsum annwali tal-enerġija tat-televixins fl-Unjoni fl-2016 kien aktar minn 3 % tal-konsum tal-elettriku tal-Unjoni Ewropea. Il-konsum projettat tal-enerġija tat-televixins, tal-moniters u tal-unitajiet tal-wiri tas-sinjalar diġitali f’xenarju ta’ status quo mistenni joqrob lejn il-100 TWh/sena fl-2030. Hu stmat li dan ir-Regolament, flimkien mar-Regolament dwar it-tikkettar tal-enerġija li jakkumpanjah, se jnaqqsu l-konsum finali annwali tal-enerġija sa 39 TWh/sena sal-2030.
            
            
               (10)Il-funzjoni li fiha medda dinamika qawwija (HDR) tista’ twassal għal użu differenti tal-enerġija, u dan jissuġġerixxi li tinħoloq indikazzjoni separata tal-effiċjenza enerġetika għal din il-funzjoni.
            
            
               (11)L-informazzjoni mogħtija fuq it-tikketta għall-unitajiet tal-wiri elettroniċi fil-kamp ta’ applikazzjoni ta’ dan ir-Regolament jenħtieġ tinkiseb bi proċeduri tal-kejl affidabbli, preċiżi u ripetibbli, li jqisu l-aktar metodi tal-kejl avvanzati rikonoxxuti inkluż, meta disponibbli, standards armonizzati adottati mill-organizzazzjonijiet Ewropej tal-istandardizzazzjoni, kif elenkat fl-Anness I tar-Regolament (UE) Nru 1025/2012 tal-Parlament Ewropew u tal-Kunsill
                  65
               .
            
            
               (12)Filwaqt li tingħaraf iż-żieda fil-bejgħ tal-prodotti relatati mal-enerġija mill-pjattaformi ospitanti tal-bejgħ fuq l-internet, aktar milli direttament minb fuq is-siti web tal-fornituri u tal-bejjiegħa, jenħtieġ jiġi ċċarat li l-pjattaformi tal-bejgħ fuq l-internet jenħtieġ ikunu responsabbli li jippermettu t-turija tat-tikketta mogħtija mill-fornitur viċin il-prezz. Jenħtieġ li dawn jinfurmaw lill-bejjiegħ dwar dan l-obbligu, iżda jenħtieġ ma jkunux responsabbli għall-preċiżjoni jew għall-kontenut fuq it-tikketta u fuq l-iskeda informattiva dwar il-prodott mogħtija. Madankollu, fl-applikazzjoni tal-Artikolu 14(1)(b) tad-Direttiva 2000/31/KE tal-Parlament Ewropew u tal-Kunsill
                  66
                dwar il-kummerċ elettroniku, dawn il-pjattaformi ospitanti tal-bejgħ fuq l-internet jenħtieġ jaġixxu mingħajr dewmien biex iwaqqfu jew jiddiżattivaw l-aċċess għall-informazzjoni dwar il-prodott inkwistjoni, jekk dawn ikunu konxji li hemm nuqqas ta’ konformità (eż. tikketta jew skeda informattiva dwar il-prodott neqsin, mhux kompluti, jew skorretti), pereżempju jekk ikunu infurmati mill-awtorità tas-sorveljanza tas-suq. Il-fornituri li jbigħu direttament lill-utenti finali permezz tas-sit web tagħhom stess huma koperti bl-obbligi tal-bejjiegħa dwar il-bejgħ mill-bogħod imsemmija fl-Artikolu 5 tar-Regolament (UE) 2017/1369.
            
            
               (13)Jenħtieġ li l-unitajiet tal-wiri elettroniċi murija waqt il-fieri jkollhom it-tikketta tal-enerġija, jekk l-ewwel unità tal-mudell tkun diġà tqiegħdet fis-suq jew tkun qed titqiegħed fis-suq permezz tal-fiera.
            
            
               (14)Biex titjieb l-effikaċja ta’ dan ir-Regolament, jenħtieġ li jkunu pprojbiti l-prodotti li jibdlu awtomatikament il-prestazzjoni tagħhom fil-kundizzjonijiet tat-test biex itejbu l-parametri ddikjarati. 
            
            
               (15)Il-miżuri previsti f’dan ir-Regolament ġew diskussi mill-Forum Konsultattiv u mill-esperti tal-Istati Membri skont l-Artikolu 14 tar-Regolament (UE) 2017/1369.
            
            
               (16)Jenħtieġ li r-Regolament (UE) Nru 1062/2010 jitħassar.
            
            
               ADOTTAT DAN IR-REGOLAMENT:
            
            
               Artikolu 1
               Suġġett u kamp ta’ applikazzjoni
            
            
               1.Dan ir-Regolament jistabbilixxi rekwiżiti tat-tikkettar u tal-għoti ta’ informazzjoni supplimentari dwar il-prodott fuq l-unitajiet tal-wiri elettroniċi, inkluż it-televixins, il-moniters u l-unitajiet tal-wiri tas-sinjalar diġitali. 
            
            
               2.Dan ir-Regolament ma għandux japplika għal dawn li ġejjin:
            
            
               (a)l-unitajiet tal-wiri elettroniċi b’erja tal-iskrin ta’ 100 ċentimetru kwadru jew inqas;
            
            
               (b)il-proġetturi;
            
            
               (c)is-sistemi komprensivi tal-vidjokonferenzi;
            
            
               (d)l-unitajiet tal-wiri mediċi;
            
            
               (e)headsets tar-realtà virtwali;
            
            
               (f)unitajiet tal-wiri integrati jew li jridu jiġu integrati fil-prodotti elenkati fil-punti 3(a) u 4 tal-Artikolu 2 tad-Direttiva 2012/19/UE tal-Parlament Ewropew u tal-Kunsill
                  67
               ;
            
         
         
            
               (g)unitajiet tal-wiri li huma komponenti jew subassemblaġġi ta’ prodotti koperti b’miżuri ta’ implimentazzjoni adottati skont id-Direttiva 2009/125/KE;
            
            
               (h)l-unitajiet tal-wiri tax-xandir;
            
            
               (i)l-unitajiet tal-wiri tas-sigurtà;
            
            
               (j)il-whiteboards interattivi diġitali;
            
            
               (k)il-frejms tar-ritratti diġitali;
            
            
               (l)l-unitajiet tal-wiri tas-sinjalar diġitali li jissodisfaw xi waħda mill-karatteristiċi li ġejjin:
            
            
               (1)iddisinjati u mibnija bħala modulu tal-viżwalizzazzjoni li jrid jiġi integrat bħala erja parzjali tal-immaġni ta’ erja akbar tal-iskrin tal-unità tal-wiri u li ma jkunux maħsuba biex jintużaw bħala apparat waħdu tal-unità tal-wiri;
            
            
               (2)distribwiti bħala ħaġa waħda fi kjużura għal użu permanenti fuq barra;
            
            
               (3)distribwiti bħala ħaġa waħda fi kjużura b’erja tal-iskrin li tkun inqas minn 30 dm² jew iżjed minn 130 dm²;
            
            
               (4)id-densità tal-pixels tal-unità tal-wiri tkun inqas minn 230 pixel/cm² jew aktar minn 3025 pixel/cm²; 
            
            
               (5)il-luminanza bajda massima waqt modalità ta’ operazzjoni b’medda dinamika standard (SDR) tkun 1000 cd/m² jew iżjed;
            
            
               (6)l-ebda interfaċċja tal-input tas-sinjal tal-vidjow u drive tal-unità tal-wiri li jippermettu l-wiri korrett ta’ sekwenza dinamika standardizzata tat-test tal-vidjow għall-finijiet ta’ kejl tal-enerġija;
            
            
               (a)unitajiet tal-wiri tal-istatus;
            
            
               (b)panelli tal-kontroll.
            
            
               Artikolu 2
               Definizzjonijiet
            
            
               Għall-finijiet ta’ dan ir-Regolament, għandhom japplikaw id-definizzjonijiet li ġejjin:
            
            
               (1)“unità tal-wiri elettronika” tfisser skrin tal-wiri u l-elettroniċi assoċjati li l-funzjoni primarja tagħhom tkun il-wiri ta’ informazzjoni viżwali minn sorsi bil-wajer jew mingħajru;
            
            
               (2)“televixin” tfisser unità tal-wiri elettronika maħsuba primarjament biex turi u tirċievi sinjali awdjoviżivi, u li tkun tikkonsisti minn unità tal-wiri elettronika u minn tuner/riċevitur wieħed jew aktar;
            
            
               (3)“tuner/riċevitur” tfisser ċirkwit elettroniku li jaqbad sinjal tax-xandir tat-televixin, bħad-diġitali terrestri jew bis-satellita, iżda mhux unikast bl-internet, u jiffaċilita l-għażla ta’ stazzjon tat-televixin minn grupp ta’ stazzjonijiet tax-xandir;
            
            
               (4)“moniter” jew “moniter tal-kompjuter” jew “unità tal-wiri tal-kompjuter” tfisser unità tal-wiri elettronika maħsuba għal persuna waħda biex taraha mill-viċin, ngħidu aħna fuq skrivanija;
            
         
         
            
               (5)“frejm tar-ritratti diġitali” tfisser unità tal-wiri elettronika maħsuba biex turi esklussivament informazzjoni viżwali fissa;
            
            
               (6)“proġettur” tfisser apparat ottiku għall-ipproċessar ta’ informazzjoni ta’ immaġni vidjo analoga jew diġitali, bi kwalunkwe format, li jimmodula sors ta’ dawl u jipproġetta l-immaġni li tirriżulta fuq wiċċ estern;
            
            
               (7)“unità tal-wiri ta’ status” tfisser unità tal-wiri li tintuża biex turi informazzjoni sempliċi iżda li tkun qed tinbidel bħal xi stazzjon magħżul, il-ħin jew il-konsum tal-enerġija. Indikatur sempliċi tad-dawl ma jitqiesx bħala unità tal-wiri ta’ status;
            
            
               (8)“panella tal-kontroll” tfisser unità tal-wiri elettronika li l-funzjoni ewlenija tagħha hi li turi immaġnijiet assoċjati mal-istatus operatorju tal-prodott; din tista’ tipprovdi interazzjoni mal-utent permezz tal-mess jew b’mezzi oħra li jikkontrollaw it-tħaddim tal-prodott. Din tista’ tiġi integrata fil-prodotti jew tiġi ddisinjata b’mod speċifiku u kkumerċjalizzata biex tintuża esklussivament mal-prodott.
            
            
               (9)“sistema komprensiva tal-vidjokonferenzi” tfisser sistema apposta mfassla għall-vidjokonferenzi u l-kollaborazzjoni, integrata fi kjużura waħda, li l-ispeċifikazzjonijiet tagħha għandhom jinkludu dawn il-karatteristiċi kollha li ġejjin: 
            
            
               (a)appoġġ għall-protokoll speċifiku tal-vidjokonferenzi ITU-T H.323 jew IETF SIP kif mogħti mill-manifattur;
            
            
               (b)kamera(s), unitajiet tal-wiri u kapaċitajiet tal-ipproċessar għal vidjo bidirezzjonali f’ħin reali, inkluż reżiljenza għat-telfien tal-pakketti;
            
            
               (c)loudspeaker u kapaċitajiet tal-ipproċessar tal-awdjo għal awdjo bidirezzjonali handsfree f’ħin reali, inkluż it-tneħħija tal-eku;
            
            
               (d)funzjoni ta’ kriptaġġ; 
            
            
               (e)HiNA. 
            
            
               (10)“HiNA” tfisser id-Disponibbiltà Għolja tan-Netwerk (HiNA) kif definita fl-Artikolu 1 tar-Regolament tal-Kummissjoni (KE) Nru 1275/2008
                  68
               ;
            
            
               (11)“unità tal-wiri tax-xandir” tfisser unità tal-wiri elettronika maħsuba u kummerċjalizzata għal użu professjonali mix-xandara u d-djar tal-produzzjoni tal-vidjo biex joħolqu kontenut vidjo. L-ispeċifikazzjoni tagħha għandha tinkludi dawn il-karatteristiċi kollha li ġejjin: 
            
            
               (a)funzjoni ta’ kalibrazzjoni tal-kulur;
            
            
               (b)funzjoni ta’ analiżi tas-sinjal tal-input għall-monitoraġġ tas-sinjal tal-input u għad-detezzjoni tal-erruri, bħal moniter tal-forom tal-mewġ/vetturskopju, l-aġġustamenti tal-RGB, faċilità ta’ verifika tal-istatus tas-sinjal tal-vidjo b’riżuluzzjoni reali tal-pixels, il-modalità interlace u l-marker tal-unità tal-wiri;
            
            
               (c)Interfaċċa Diġitali Serjali (SDI) jew Video over IP (VoIP) integrati mal-prodott; 
            
            
               (d)mhux għall-użu f’żoni pubbliċi.
            
            
               (12)“whiteboard interattiv diġitali” tfisser unità tal-wiri elettronika li tippermetti interazzjoni diretta tal-utent mal-immaġni murija. Il-whiteboard interattiv diġitali hu maħsub primarjament għal preżentazzjonijiet, lezzjonijiet jew kollaborazzjoni mill-bogħod, inkluż għal trażmissjoni ta’ sinjali awdjo u vidjo. L-ispeċifikazzjoni tagħha għandha tinkludi l-karatteristiċi kollha li ġejjin:
            
            
               (a)maħsuba primarjament biex tiġi installata mdendla, immuntata fuq stend mal-art, imqiegħda fuq xkaffa jew desktop jew imwaħħla ma’ struttura fiżika għall-wiri pubbliku;
            
            
               (b)tintuża bilfors ma’ softwer tal-kompjuter b’funzjonalitajiet speċifiċi għall-ġestjoni tal-kontenut u l-interazzjoni; 
            
            
               (c)integrata jew iddisinjata biex tintuża speċifikament ma’ kompjuter biex jitħaddem is-softwer fil-punt (b);
            
         
         
            
               (d)erja tal-iskrin tal-unità tal-wiri akbar minn 40 dm²; 
            
            
               (e)interazzjoni tal-utent bil-mess permezz ta’ suba’ jew pinna, jew b’mezzi oħra bħal id, mossa tal-id jew bil-vuċi.
            
            
               (13)“unità tal-wiri tas-sigurtà” tfisser unità tal-wiri elettronika li l-ispeċifikazzjoni tagħha għandha tinkludi l-karatteristiċi kollha li ġejjin:
            
            
               (a)funzjoni ta’ awtomonitoraġġ li kapaċi tikkomunika għallinqas waħda mill-informazzjoni li ġejja lil server remot: 
            
            
               –l-istatus tal-enerġija;
            
            
               –it-temperatura interna minn sensur termiku kontra t-tagħbija eċċessiva; 
            
            
               –is-sors tal-vidjo;
            
            
               –is-sors tal-awdjo u l-istatus tal-awdjo (volum/bla ħoss);
            
            
               –il-mudell u l-verżjoni tal-firmwer;
            
            
               (b)il-fattur tal-forma speċjalista speċifikat mill-utent li jiffaċilita l-installazzjoni tal-unità tal-wiri f’housings jew consoles professjonali.
            
            
               (14)“unità tal-wiri tas-sinjalar diġitali” tfisser unità tal-wiri elettronika maħsuba primarjament għall-wiri pubbliku f’ambjenti li mhumiex ibbażati fuq desktop u li mhumiex domestiċi. L-ispeċifikazzjoni tagħha għandha tinkludi dawn il-karatteristiċi kollha li ġejjin:
            
            
               (a)identifikatur uniku li jkun jista’ jindirizza lil unità tal-wiri speċifika;
            
            
               (b)funzjoni li tiddiżattiva l-aċċess mhux awtorizzat għall-konfigurazzjonijiet tal-unità tal-wiri u l-immaġni murija;
            
            
               (c)konnessjoni ta’ netwerk (li tinkludi kemm interfaċċja bil-wajers jew mingħajr wajers) għall-kontroll, il-monitoraġġ jew ir-riċeviment tal-informazzjoni li trid tintwera, u li tkun ġejja mingħand sorsi unicast jew multicast remoti iżda mhux mingħand sorsi tax-xandir;
            
            
               (d)maħsuba biex tiġi installata mdendla, immuntata jew imwaħħla ma’ struttura fiżika għall-wiri pubbliku u mhux imqiegħda fis-suq bi stend mal-art; 
            
            
               (e)ma tintegrax tuner li juri s-sinjali tax-xandir.
            
            
               (15)“integrata”, b’referenza għal unità tal-wiri li tkun parti minn prodott ieħor bħala komponent funzjonali, tfisser unità tal-wiri elettronika li ma tistax taħdem b’mod indipendenti mill-prodott u li tiddependi fuqu biex twettaq il-funzjonijiet tagħha, inkluż l-enerġija;
            
            
               (16)“unità tal-wiri medika” tfisser unità tal-wiri elettronika koperta mill-kamp ta’ applikazzjoni ta’:
            
            
               (a)id-Direttiva tal-Kunsill 93/42/KEE
                  69
                dwar mezzi mediċi; jew
            
            
               (b)ir-Regolament (UE) 2017/745 tal-Parlament Ewropew u tal-Kunsill
                  70
                dwar apparati mediċi; jew
            
         
         
            
               (c)id-Direttiva tal-Kunsill 90/385/KEE
                  71
                dwar l-approssimazzjoni tal-liġijiet tal-Istati Membri rigward il-mezzi mediċi attivi li jiddaħħlu f’xi parti tal-ġisem; jew 
            
            
               (d)id-Direttiva 98/79/KE tal-Parlament Ewropew u tal-Kunsill
                  72
                dwar il-mezzi mediċi dijanjostiċi in vitro; jew
            
            
               (e)ir-Regolament (UE) 2017/746 tal-Parlament Ewropew u tal-Kunsill
                  73
                dwar apparati mediċi dijanjostiċi in vitro;
            
            
               (17)“moniter tal-grad 1” tfisser moniter għall-evalwazzjoni tal-kwalità teknika ta’ livell għoli tal-immaġnijiet f’punti ewlenin ta’ fluss tax-xogħol waqt il-produzzjoni jew ix-xandir, bħall-ġbid ta’ immaġnijiet, il-postproduzzjoni, it-trażmissjoni u l-ħżin;
            
            
               (18)“erja tal-iskrin” tfisser l-erja viżibbli tal-unità tal-wiri elettronika kkalkulata b’multiplikazzjoni tal-wisa’ tal-immaġni viżibbli massima bit-tul tal-immaġni viżibbli massima matul is-superfiċje tal-panell (kemm ċatt jew kurvat);
            
            
               (19)“headset tar-realtà virtwali” tfisser apparat li jintlibes mar-ras u li jipprovdi realtà virtwali immersibbli lil min jilbsu billi jurih immaġnijiet stereoskopiċi f’kull għajn b’funzjonijiet li jittraċċaw iċ-ċaqliq tar-ras;
            
            
               (20)“punt tal-bejgħ” tfisser il-post fejn jintwerew l-unitajiet tal-wiri elettroniċi, jew fejn ikunu offruti għall-bejgħ, għall-kiri, jew għall-bejgħ bin-nifs.
            
            
               Artikolu 3
               Obbligi tal-fornituri
            
            
               1.Il-fonituri għandhom jiżguraw li:
            
            
               (a)kull unità tal-wiri elettronika tiġi fornuta b’tikketta stampata u li jkun fiha l-informazzjoni stipulata fl-Anness III;
            
            
               (b)il-parametri tal-iskeda informattiva dwar il-prodott, kif stipulat fl-Anness V, jiddaħħlu fil-bażi tad-data tal-prodotti; 
            
            
               (c)jekk jintalab b’mod speċifiku min-negozjant, l-iskeda informattiva dwar il-prodott għandha tkun disponibbli b’mod stampat;
            
            
               (d)il-kontenut tad-dokumentazzjoni teknika, kif stipulat fl-Anness VI, jiddaħħal fil-bażi tad-data tal-prodotti;
            
            
               (e)kull reklam viżiv ta’ mudell speċifiku ta’ unità tal-wiri elettronika, inkluż fuq l-internet, għandu juri l-klassi tal-effiċjenza enerġetika u l-firxa ta’ klassijiet tal-effiċjenza enerġetika disponibbli fuq it-tikketta b’konformità mal-Anness VII u mal-Anness VIII;
            
            
               (f)kull materjal promozzjonali tekniku dwar mudell speċifiku ta’ unità tal-wiri elettronika, inkluż fuq l-internet, li jiddeskrivi l-parametri tekniċi speċifiċi tiegħu, għandu juri l-klassi tal-effiċjenza enerġetika ta’ dak il-mudell u l-firxa ta’ klassijiet tal-effiċjenza enerġetika disponibbli fuq it-tikketta, b’konformità mal-Anness VII;
            
            
               (g)tikketta elettronika bil-format u bl-informazzjoni kif stabbilit fl-Anness III għandha ssir disponibbli għan-negozjanti għal kull mudell ta’ unità tal-wiri elettronika;
            
            
               (h)l-iskeda informattiva dwar il-prodott elettroniku, kif stipulat fl-Anness V, għandha ssir disponibbli għan-negozjanti għal kull mudell ta’ unità tal-wiri elettronika;
            
            
               (i)minbarra l-punt (a), it-tikketta għandha tiġi stampata fuq l-imballaġġ jew titwaħħal fuqu.
            
            
               2.Il-klassijiet tal-effiċjenza enerġetika għandhom ikunu msejsa fuq l-indiċi tal-effiċjenza enerġetika kkalkulat skont l-Anness II.
            
            
               Artikolu 4
               Obbligi għan-negozjanti
            
         
         
            
               Il-bejjiegħa għandhom jiżguraw li:
            
            
               (a)kull unità tal-wiri elettronika, waqt il-bejgħ, inkluż waqt il-fieri, ikollha t-tikketta mogħtija mill-fornituri skont il-punt 1(a) tal-Artikolu 3 murija fuq quddiem tal-apparat jew imdendla miegħu jew imqiegħda b’tali mod li tkun tidher b’mod ċar u li tkun assoċjata b’mod inekwivoku mal-mudell speċifiku; diment li l-unità tal-wiri elettronika tinżamm fil-modalità Mixgħul meta tkun qed tintwera lill-konsumaturi biex tinbiegħ, it-tikketta elettronika skont il-punt 1(g) tal-Artikolu 3 murija fuq l-iskrin tista’ tinbidel b’tikketta stampata; 
            
            
               (b)meta l-mudell ta’ unità tal-wiri elettronika jintwera waqt il-bejgħ mingħajr xi unità murija barra mill-imballaġġ, it-tikketta stampata fuq l-imballaġġ jew imwaħħla fuqu għandha tkun viżibbli;
            
            
               (c)fil-każ ta’ bejgħ mill-bogħod jew telebejgħ, it-tikketta u l-iskeda informattiva dwar il-prodott għandhom jingħataw skont l-Annessi VII u VIII;
            
            
               (d)kull reklam viżiv ta’ mudell speċifiku ta’ unità tal-wiri elettronika, inkluż fuq l-internet, għandu juri l-klassi tal-effiċjenza enerġetika u l-firxa ta’ klassijiet tal-effiċjenza enerġetika disponibbli fuq it-tikketta b’konformità mal-Anness VII;
            
            
               (e)kull materjal promozzjonali tekniku dwar mudell speċifiku ta’ unità tal-wiri elettronika, inkluż il-materjal promozzjonali tekniku fuq l-internet, li jiddeskrivi l-parametri tekniċi speċifiċi tiegħu, għandu juri l-klassi tal-effiċjenza enerġetika ta’ dak il-mudell u l-firxa ta’ klassijiet tal-effiċjenza enerġetika disponibbli fuq it-tikketta, b’konformità mal-Anness VII.
            
            
               Artikolu 5
               Obbligi tal-fornituri tas-servizzi fuq pjattaformi tal-hosting tal-internet
            
            
               Meta fornitur tas-servizzi tal-hosting kif imsemmi fl-Artikolu 14 tad-Direttiva 2000/31/KE jippermetti l-bejgħ ta’ unitajiet tal-wiri elettroniċi fuq is-sit tal-internet tiegħu, il-fornitur tas-servizzi għandu jippermetti li tintwera tikketta elettronika u skeda informattiva elettronika dwar il-prodott mogħtija min-negozjant fuq il-mekkaniżmu tal-unità tal-wiri skont id-dispożizzjonijiet tal-Anness VIII u għandu jinforma lin-negozjant dwar l-obbligu li jurihom.
            
            
               Artikolu 6
               Metodi tal-kejl
            
            
               L-informazzjoni li għandha tingħata skont l-Artikoli 3 u 4 għandha tinkiseb b’metodi tal-kejl u tal-kalkolu li jkunu affidabbli, preċiżi u riproduċibbli, u li jqisu l-aktar metodi tal-kejl u tal-kalkolu avvanzati rrikonoxxuti, kif stipulat fl-Anness IV.
            
            
               Artikolu 7
               Proċedura ta’ verifika għall-finijiet tas-sorveljanza tas-suq
            
            
               L-Istati Membri għandhom japplikaw il-proċedura ta’ verifika stabbilita fl-Anness IX meta jkunu qed iwettqu l-kontrolli tas-sorveljanza tas-suq imsemmija fil-paragrafu 3 tal-Artikolu 8 tar-Regolament (UE) 2017/1369.
            
            
               Artikolu 8
               Rieżami
            
            
               Il-Kummissjoni għandha twettaq rieżami ta’ dan ir-Regolament fid-dawl tal-progress teknoloġiku u tippreżenta r-riżultati ta’ dan ir-rieżami inkluż, jekk xieraq, abbozz ta’ proposta għal reviżjoni, lill-Forum tal-Konsultazzjoni sa mhux aktar tard minn [OP – please insert date: three years after the entry into force of the present Regulation].
            
            
               B’mod partikolari, ir-rieżami għandu jivvaluta dan li ġej:
            
            
               (a)jekk hux xieraq jew jekk għadux xieraq li jkollu kategorizzazzjonijiet separati tal-enerġija għall-SDR u għall-HDR;
            
            
               (b)it-tolleranzi tal-verifika stipulati fl-Anness IX;
            
            
               (c)jekk hemmx unitajiet tal-wiri elettroniċi oħra li jenħtieġ jiddaħħlu fil-kamp ta’ applikazzjoni; 
            
            
               (d)l-adegwatezza tal-bilanċ ta’ strettezza bejn prodotti akbar u prodotti iżgħar;
            
            
               (e)jekk hux fattibbli li jinħolqu metodi xierqa ta’ notifika għall-konsum tal-enerġija; 
            
         
         
            
               (f)il-possibbiltà li jiġu indirizzati aspetti tal-ekonomija ċirkolari. 
            
            
               Barra minn hekk, il-Kummissjoni għandha teżamina mill-ġdid it-tikketta biex twettaq riklassifikazzjoni meta jiġu ssodisfati r-rekwiżiti tal-Artikolu 11 tar-Regolament (UE) 2017/1369. 
            
            
               Artikolu 9
               Tħassir
            
            
               Ir-Regolament (UE) Nru 1062/2010 hu revokat mill-1 ta’ Marzu 2021. 
            
            
               Artikolu 10
               Miżuri tranżitorji
            
            
               Minn [OP – please insert the day of entry into force of this Regulation] sat-28 ta’ Frar 2021, l-iskeda informattiva dwar il-prodott li jeżiġi l-punt 1(b) tal-Artikolu 3 tar-Regolament (UE) Nru 1062/2010 tista’ ssir disponibbli permezz tal-bażi tad-data tal-prodotti minflok ma tingħata b’mod stampata mal-prodott. F’dak il-każ, il-fornitur għandu jiżgura li, jekk jintalab speċifikament mill-bejgħ, l-iskeda informattiva dwar il-prodott issir disponibbli b’mod stampat.
            
            
               Artikolu 11
               Dħul fis-seħħ u applikazzjoni
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan għandu japplika mill-1 ta’ Marzu 2021. Madankollu, il-punt 1(a) tal-Artikolu 3 għandu japplika mill-1 ta’ Novembru 2020.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 11.3.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        Id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija. ĠU L 285, 31.10.2009, p. 10 (id-Direttva Qafas dwar l-Ekodisinn).
               
               
                  
                     (2)
                  
                        Ir-Regolament (UE) 2017/1369 tal-Parlament Ewropew u tal-Kunsill tal-4 ta’ Lulju 2017 li jistabbilixxi qafas għat-tikkettar tal-enerġija u li jħassar id-Direttiva 2010/30/UE. ĠU L 198, 28.7.2017, p. 1 (ir-Regolament Qafas tat-Tikkettar tal-Enerġija).
               
               
                  
                     (3)
                  
                        Skont id-Direttiva Qafas l-antika 2010/30/UE dwar it-Tikketti tal-Enerġija, it-tikketti tal-enerġija setgħu jinkludu l-klassijiet minn A+ sa A+++, iżda r-Regolament Qafas il-ġdid jeżiġi riklassifikazzjoni tal-iskala tat-tikketti tal-enerġija eżistenti, lura għall-iskala oriġinali minn A sa G (Ara wkoll it-Taqsima 1.3).
               
               
                  
                     (4)
                  
                        Komunikazzjoni tal-Kummissjoni lill-Parlament Ewropew, lill-Kunsill, lill-Bank Ċentrali Ewropew, lill-Kumitat Ekonomiku u Soċjali Ewropew, lill-Kumitat tar-Reġjuni u lill-Bank Ewropew tal-Investiment – Qafas Strateġiku għal Unjoni tal-Enerġija Reżiljenti b’Politika dwar il-Bidla fil-Klima li Tħares ’il Quddiem. COM/2015/080 final. (l-Istrateġija Qafas tal-Unjoni tal-Enerġija))
               
               
                  
                     (5)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni – Naġġornaw is-Suq Uniku: opportunitajiet aktar għaċ-ċittadini u għan-negozji, COM/2015/550 final. it-28 ta’ Ottubru 2015. (Suq intern aktar profond u aktar ġust)
               
               
                  
                     (6)
                  
                        
                  https://www.savingenergy.org.za/wp-content/uploads/2018/05/Energy-Label-Learner-Guide.pdf
               
               
                  
                     (7)
                  
                        
                  https://www.clp.com.hk/en/my-home/energy-saving-ideas/understanding-energy-labels
               
               
                  
                     (8)
                  
                        
                  http://www2.inmetro.gov.br/pbe/
                   
               
               
                  
                     (9)
                  
                        
                  https://www.argentina.gob.ar/televisor
                   
               
               
                  
                     (10)
                  
                        
                  https://energiaenchile.cl/conoce-la-nueva-etiqueta-energetica-para-televisores/
                   
               
               
                  
                     (11)
                  
                        
                  https://ec.europa.eu/info/sites/info/files/impact_of_energy_labels_on_consumer_behaviour_en.pdf
                   
               
               
                  
                     (12)
                  
                        Id-Direttiva 2010/30/UE tal-Parlament Ewropew u tal-Kunsill tad-19 ta’ Mejju 2010 dwar l-indikazzjoni permezz tat-tikkettar u l-informazzjoni standard tal-prodott dwar il-konsum tal-enerġija u riżorsi oħra minn prodotti marbutin mal-enerġija (ĠU L 153, 18.6.2010, p. 1).
               
               
                  
                     (13)
                  
                        
                  Study on the impact of the energy label – and potential changes to it – on consumer understanding and on purchase decisions – . LE London Economics u IPSOS, Ottubru 2014 (https://ec.europa.eu/info/sites/info/files/impact_of_energy_labels_on_consumer_behaviour_en.pdf)
               
               
                  
                     (14)
                  
                        Wara s-simbolu tal-munita Euro.
               
               
                  
                     (15)
                  
                        Id-Direttiva 2010/30/UE tal-Parlament Ewropew u tal-Kunsill tad-19 ta’ Mejju 2010 dwar l-indikazzjoni permezz tat-tikkettar u l-informazzjoni standard tal-prodott dwar il-konsum tal-enerġija u riżorsi oħra minn prodotti marbutin mal-enerġija, (ĠU L 153, 18.6.2010, p. 1).
               
               
                  
                     (16)
                  
                        Ftehim Globali tal-2015 bħala reazzjoni għat-tibdil fil-klima 
                  (
                  il-Ftehim ta’ Pariġi
                  )
               
               
                  
                     (17)
                  
                        Protokoll tal-1999 biex jonqu l-aċidifikazzjoni, l-ewtrofikazzjoni u l-ożonu troposferiku (il-Protokoll ta’ Gothenburg)
               
               
                  
                     (18)
                  
                        
                  Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni – L-għeluq taċ-ċirku – Pjan ta’ azzjoni tal-UE għal Ekonomija Ċirkolari
                   (l-Inizjattiva tal-Ekonomija Ċirkolari)
               
               
                  
                     (19)
                  
                        https://ec.europa.eu/clima/policies/ets_mt (ETS)
               
               
                  
                     (20)
                  
                        Komunikazzjoni tal-Kummissjoni lill-Parlament Ewropew u lill-Kunsill – Strateġija Ewropea għas-Sigurtà tal-Enerġija COM(2014)0330 final.
               
               
                  
                     (21)
                  
                        Ir-Regolament tal-Kummissjoni (KE) Nru 642/2009 tat-22 ta’ Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għat-televixins (ĠU L 191, 23.7.2009, p. 42).
               
               
                  
                     (22)
                  
                        Ir-Regolament Delegat tal-Kummissjoni (UE) Nru 1062/2010 tat-28 ta’ Settembru 2010 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku għat-televixins (ĠU L 314, 30.11.2010, p. 64).
               
               
                  
                     (23)
                  
                        Komunikazzjoni tal-Kummissjoni – Pjan ta’ Ħidma dwar l-Ekodisinn. COM(2016) 773 final, Brussell, it-30 ta’ Novembru 2016. (Il-Pjan ta’ Ħidma 2016-2019 dwar l-Ekodisinn)
               
               
                  
                     (24)
                  
                        
                  Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni – L-għeluq taċ-ċirku – Pjan ta’ azzjoni tal-UE għal Ekonomija Ċirkolari
                   (l-Inizjattiva tal-Ekonomija Ċirkolari)
               
               
                  
                     (25)
                  
                        Ir-Regolament (UE) 2017/1369 tal-Parlament Ewropew u tal-Kunsill tal-4 ta’ Lulju 2017 li jistabbilixxi qafas għat-tikkettar tal-enerġija u li jħassar id-Direttiva 2010/30/UE (ĠU L 198, 28.7.2017, p. 1).
               
               
                  
                     (26)
                  
                        Jiġifieri madwar 1/2 tal-mira ta’ 20 % tal-UE għall-2020
               
               
                  
                     (27)
                  
                        Jiġifieri madwar 1/3 tal-mira ta’ 20 % tal-UE għall-2020
               
               
                  
                     (28)
                  
                        Kważi EUR 500 fis-sena għall-unità domestika medja tal-UE.
               
               
                  
                     (29)
                  
                        L-istudju preparatorju għar-Regolamenti fis-seħħ sar bejn l-2006 u l-2007, waqt rivoluzzjoni mingħajr preċedent fit-teknoloġija u fis-suq, u tinsab hawn: https://circabc.europa.eu/w/browse/5263110f-17fc-465b-b1b9-b64552035b03
               
               
                  
                     (30)
                  
                        Waqt il-fażi preparatorja leġiżlattiva sakemm issir il-pubblikazzjoni fil-Ġurnal Uffiċjali
               
               
                  
                     (31)
                  
                        Oriġinarjament, ir-Regolament ma kienx maħsub biex ikopri l-moniters tal-kompjuter. Id-definizzjoni attwali ta’ moniter tat-televixin hi bbażata fuq definizzjonijiet skaduti, u dan jikkawża nuqqas ta’ ċertezza legali.
               
               
                  
                     (32)
                  
                        ĠU L 153, 19.05.2010, p. 1.
               
               
                  
                     (33)
                  
                        ĠU L 285, 31.10.2009, p. 10.
               
               
                  
                     (34)
                  
                        ĠU L 314, 30.11.2010, p. 64.
               
               
                  
                     (35)
                  
                        ĠU L 191, 23.07.2009, p. 42.
               
               
                  
                     (36)
                  
                        Minn mindu ġiet stabbilita l-Ekotikketta disa’ (9) snin ilu, madwar mitt mudell tat-televixin ingħataw din it-tikketta. Fost ir-rekwiżiti hemm pereżempju in-nuqqas tal-aktar ritardanti tal-fjammi (FR) tossiċi, u disinn li jiffaċilita t-tiswija u l-iżmantellar fi tmiem il-ħajja.
               
               
                  
                     (37)
                  
                        Jiġifieri ffrankar ta’ 20 % fl-enerġija sal-2020 u 32,5 % sal-2030.
               
               
                  
                     (38)
                  
                        https://circabc.europa.eu/w/browse/d46d97b6-b78b-45ce-b0be-56864222a689
               
               
                  
                     (39)
                  
                        ENER Lott 3, Kompjuters u unitajiet tal-wiri tal-kompjuters, li wassal għar-Regolament tal-Kummissjoni (UE) Nru 617/2013 dwar l-ekodisinn tal-kompjuters, mingħajr il-moniters tal-kompjuter fil-kamp ta’ applikazzjoni tiegħu.
               
               
                  
                     (40)
                  
                        Din l-ewwel valutazzjoni tal-impatt ġiet approvata mill-Bord tal-Valutazzjoni tal-Impatt fl-4 ta’ Settembru 2013.
               
               
                  
                     (41)
                  
                        Ir-Regolament fis-seħħ jinkludi rekwiżiti ta’ informazzjoni dwar id-disponibbiltà, u din kienet siewja b’mod partikolari biex tinġabar data verifikabbli, mhux anonimizzata u uffiċjali. Il-bażi tad-data tal-Energy Star kienet sors addizzjonali ta’ informazzjoni rilevanti, l-aktar għall-moniters u l-unitajiet tal-wiri tas-sinjalar.
               
               
                  
                     (42)
                  
                        Kienet disponibbli inqas data għall-unitajiet tal-wiri elettroniċi tas-sinjalar, għax dan hu settur tas-suq li sploda biss riċentement.
               
               
                  
                     (43)
                  
                        Il-Ġermanja, l-Italja, in-Netherlands, il-Polonja, il-Portugall, ir-Rumanija, u l-Iżvezja.
               
               
                  
                     (44)
                  
                        Il-provvista tal-elettriku tirrappreżenta l-aktar komponent li jikkawża t-tkissir ta’ unità tal-wiri, u dan jista’ jwassal għar-rimi tiegħu. Provvista esterna faċilment tinbidel mill-konsumatur stess.
               
               
                  
                     (45)
                  
                        https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_mt
               
               
                  
                     (46)
                  
                        L-iskala tvarja minn “mhux importanti”, “kemxejn importanti”, “importanti”, “importanti ħafna”, “ma nafx” jew “l-ebda opinjoni” jew “l-ebda tweġiba”.
               
               
                  
                     (47)
                  
                        Fl-4 ta’ Settembru 2013, din il-valutazzjoni ġiet approvata mill-Bord tal-Valutazzjoni tal-Impatt (l-IAB)
               
               
                  
                     (48)
                  
                        Fl-Ekodisinn mhu jiġi propost l-ebda rekwiżit minimu tal-effiċjenza enerġetika fil-modalità Mixgħul, iżda qed jiġi propost it-Tikkettar tal-Enerġija. Il-proposta tal-Ekodisinn fiha klawżola ta’ rieżami biex jiġu stabbiliti rekwiżiti minimi tal-modalità Mixgħul għall-unitajiet tal-wiri tas-sinjalar u possibbilment tiġi estiża aktar għall-ambitu tas-sistemi modular, fid-dawl ta’ evidenza ġdida bħal dik li ġejja mill-bażi tad-data tar-reġistrazzjoni tal-prodotti.
               
               
                  
                     (49)
                  
                        L-ebda indikazzjoni ma tirrappreżenta sitwazzjoni ta’ “ħajja reali”, għax ma jista’ jintuża l-ebda bilanċ tal-piż.
               
               
                  
                     (50)
                  
                        B’mod partikolari għall-unitajiet tal-wiri ta’ kwalità għolja, bħalma huma dawk ikkurvati u/jew tal-logħob
               
               
                  
                     (51)
                  
                        B’mod partikolari jekk jintalab mid-data tat-tqegħid ta’ mudelli ġodda fis-suq.
               
               
                  
                     (52)
                  
                        Eż. dwar id-disponibbiltà ta’ spareparts (li għandha tiġi indikata wkoll fit-tikketta) jew dwar il-projbizzjoni tal-użu ta’ ritardanti tal-fjammi.
               
               
                  
                     (53)
                  
                        Mhux l-unitajiet tal-wiri elettroniċi tas-sinjalar kollha jeħtieġu luminożità aktar qawwija. Pereżempju qed ifeġġu teknoloġiji ġodda “awtoriflettivi” magħrufa bħala “linka elettronika”, b’effiċjenza eċċellenti f’applikazzjonijiet b’rata moderata ta’ tibdil tal-immaġni. Peress li mhi meħtieġa l-ebda retroluminazzjoni, il-potenza tintuża kważi biss biex tinbidel l-immaġni, u panell PV żgħir u/jew batterija jistgħu jipprovduha.
               
               
                  
                     (54)
                  
                        Bħal teknoloġiji awtoriflettivi, awtoemissivi jew transflettivi, li bħalissa jinsabu fi stadju dimostrattiv.
               
               
                  
                     (55)
                  
                        Indikata bħala Medda Dinamika Standard jew SDR fid-dokument ta’ ħidma.
               
               
                  
                     (56)
                  
                        Għalkemm l-NGOs, l-assoċjazzjonijiet tal-konsumaturi u xi Stati Membri appoġġaw indikazzjoni tal-użu tal-enerġija annwali, ma ġiet identifikata l-ebda indikazzjoni aċċettabbli, minħabba l-varjetà wiesgħa ta’ użu tal-prodotti differenti fl-ambitu, eż. minn ftit sigħat kuljum fil-każ ta’ moniter tal-kompjuter li jintuża fid-djar għal prattikament 24 siegħa kuljum fil-każ ta’ xi applikazzjonijiet ta’ unitajiet tal-wiri tas-sinjalar. 
               
               
                  
                     (57)
                  
                        Fis-snin li ġejjin se tinbidel id-durata għal kemm żmien tintuża unità tal-wiri bl-SDR jew bl-HDR, iżda dan mhux bl-istess rata u proporzjon (eż. moniter li jintuża fl-uffiċċju ma juża qatt l-HDR, filwaqt li moniter tal-logħob jista’ juża HDR f’kull ħin tal-użu). Għat-televixins, ix-xandara aktarx se jiċċaqilqu bil-mod (bħaċ-ċaqliqa lejn riżoluzzjoni ogħla) filwaqt li l-istazzjonijiet tal-internet diġà għamlu ċ-ċaqliqa. L-unitajiet tal-wiri tas-sinjalar li juru r-reklami u li jridu jiġbdu l-attenzjoni tan-nies, ħafna minnhom se jużaw l-HDR iżda mill-ġdid, mhux kull apparat tas-sinjalar jintuża għal reklami vidjo kummerċjali. 
               
               
                  
                     (58)
                  
                        Ħafna drabi, il-provvisti interni tal-enerġija jkunu integrati fil-bord elettronika prinċipali u għalhekk l-ispiża tat-tiswija hi komparabbli għal unità tal-wiri ġdida. Anki jekk ma tkunx integrata, it-tiswija tagħhom teħtieġ appoġġ speċjalizzat, filwaqt li provvista esterna tkun tista’ tinxtara faċilment u tinbidel mill-utent finali.
               
               
                  
                     (59)
                  
                        It-tneħħija tas-sors tal-enerġija mill-intern ta’ unità tal-wiri elettronika tnaqqas jew forsi xejjen il-bżonn li jintużaw ritardanti tal-fjammi fil-plastik. Ir-ritardanti tal-fjammi jfixklu r-riċiklabbiltà.
               
               
                  
                     (60)
                  
                        ĠU L 198, 28.07.2017, p. 1.
               
               
                  
                     (61)
                  
                        Ir-Regolament Delegat tal-Kummissjoni (UE) Nru 1062/2010 tat-28 ta’ Settembru 2010 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku għat-televixins (ĠU L 314, 30.11.2010, p. 64).
               
               
                  
                     (62)
                  
                        Komunikazzjoni tal-Kummissjoni. Il-pjan ta’ ħidma dwar l-ekodisinn 2016-2019 COM(2016)773 final, 30.11.2016.
               
               
                  
                     (63)
                  
                        Id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (ĠU L 285, 31.10.2009, p. 10).
               
               
                  
                     (64)
                  
                        Ir-Regolament tal-Kummissjoni (KE) Nru 642/2009 tat-22 ta’ Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għat-televixins (ĠU L 191, 23.7.2009, p. 42).
               
               
                  
                     (65)
                  
                        Ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (ĠU L 316, 14.11.2012, p. 12)
               
               
                  
                     (66)
                  
                        Id-Direttiva 2000/31/KE tal-Parlament Ewropew u tal-Kunsill tat-8 ta’ Ġunju 2000 dwar ċerti aspetti legali tas-servizzi minn soċjetà tal-informazzjoni, partikolarment il-kummerċ elettroniku, fis-Suq Intern, (ĠU L 178, 17.7.2000, p. 1).
               
               
                  
                     (67)
                  
                        Id-Direttiva 2012/19/UE tal-Parlament Ewropew u tal-Kunsill tal-4 ta’ Lulju 2012 dwar skart ta’ tagħmir elettriku u elettroniku (WEEE), (ĠU L 197, 24.7.2012, p. 38).
               
               
                  
                     (68)
                  
                        Ir-Regolament tal-Kummissjoni (KE) Nru 1275/2008 tas-17 ta’ Diċembru 2008 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-konsum tal-elettriku ta’ tagħmir tal-elettriku u elettroniku tad-dar u tal-uffiċċju fil-modalitajiet standby u mitfi u fil-modalità standby ta’ netwerk (ĠU L 339, 18.12.2008, p. 45).
               
               
                  
                     (69)
                  
                        Id-Direttiva tal-Kunsill 93/42/KEE tal-14 ta’ Ġunju 1993 dwar mezzi mediċi (ĠU L 169, 12.7.1993, p. 1).
               
               
                  
                     (70)
                  
                        Ir-Regolament (UE) 2017/745 tal-Parlament Ewropew u tal-Kunsill tal-5 ta’ April 2017 dwar apparati mediċi, li jemenda d-Direttiva 2001/83/KE, ir-Regolament (KE) Nru 178/2002 u r-Regolament (KE) Nru 1223/2009 u li jħassar id-Direttivi tal-Kunsill 90/385/KEE u 93/42/KEE (ĠU L 117, 5.5.2017, p. 1).
               
               
                  
                     (71)
                  
                        Id-Direttiva tal-Kunsill 90/385/KEE tal-20 ta’ Ġunju 1990 dwar l-approssimazzjoni tal-liġijiet tal-Istati Membri rigward il-mezzi mediċi attivi li jiddaħħlu f’xi parti tal-ġisem (ĠU L 189, 20.7.1990, p. 17).
               
               
                  
                     (72)
                  
                        Id-Direttiva 98/79/KE tal-Parlament Ewropew u tal-Kunsill tas-27 ta’ Ottubru 1998 dwar il-mezzi mediċi dijanjostiċi in vitro (ĠU L 331, 7.12.1998, p. 1).
               
               
                  
                     (73)
                  
                        Ir-Regolament (UE) 2017/746 tal-Parlament Ewropew u tal-Kunsill tal-5 ta’ April 2017 dwar apparati mediċi dijanjostiċi in vitro u li jħassar id-Direttiva 98/79/KE u d-Deċiżjoni tal-Kummissjoni 2010/227/UE (ĠU L 117, 5.5.2017, p. 176).
               
            
      
    ---documentbreak--- 
      
         
         
            
               ANNESS I
               Definizzjonijiet għall-finijiet tal-Annessi
            
            
               Għandhom japplikaw id-definizzjonijiet li ġejjin:
            
            
               (1)“indiċi tal-effiċjenza enerġetika” (EEI) tfisser numru tal-indiċi għall-effiċjenza enerġetika relattiva ta’ unità tal-wiri elettronika, kif stabbilit fil-punt B tal-Anness II;
            
            
               (2)“Medda Dinamika Qawwija (HDR)” tfisser metodu li jżid il-proporzjon tal-kuntrast tal-immaġni ta’ unità tal-wiri elettronika billi juża metadata ġġenerata waqt il-ħolqien tal-materjal vidjo u li ċ-ċirkwiterija tal-ġestjoni tal-unità tal-wiri tinterpreta biex tipproduċi proporzjon tal-kuntrast u tal-apparenza tal-kulur li għajnejn il-bniedem jarawh aktar realistiku minn dak miksub mill-unitajiet tal-wiri li mhumiex kompatibbli mal-HDR;
            
            
               (3)“proporzjon tal-kuntrast” tfisser id-differenza bejn il-luminożità massima u l-livell iswed f’immaġni;
            
            
               (4)“luminanza” tfisser il-kejl fotometriku tal-intensità luminuża għal kull unità ta’ erja tad-dawl li jkun sejjer f’direzzjoni partikolari, espress f’unitajiet ta’ kandeli għal kull metru kwadru (cd/m2). Sikwit jintuża t-terminu “luminożità” biex tiġi kwalifikata b’mod ‘suġġettiv’ il-luminanza tal-unità tal-wiri elettronika;
            
            
               (5)“Kontroll Awtomatiku tal-Luminożità (ABC)” tfisser il-mekkaniżmu awtomatiku li, meta jkun attivat, jikkontrolla l-luminożità tal-unità tal-wiri elettronika bħala funzjoni tal-livell tad-dawl ambjentali li jdawwal is-superfiċje tal-unità tal-wiri;
            
            
               (6)“prestabbilita”, li tirreferi għal karatteristika speċifika jew konfiguazzjoni, tfisser il-valur ta’ karatteristika speċifika kif stabbilita fil-fabbrika u disponibbli meta l-utent juża l-prodott għall-ewwel darba jew wara li jagħmel azzjoni li treġġa’ lura l-konfigurazzjonijiet tal-fabbrika, jekk il-prodott ikun jippermetti dan; 
            
            
               (7)“pixel (element ta’ stampa)” tfisser l-erja tal-iċken element ta’ stampa li jista’ jinfired mill-elementi ġirien tiegħu;
            
            
               (8)“modalità mixgħul” jew “modalità attiv” tfisser kundizzjoni meta l-unità tal-wiri elettronika tkun imqabbda ma’ sors tal-elettriku, tkun ġiet attivata, u tkun qed taqdi waħda jew aktar mill-funzjonijiet tagħha tal-wiri;
            
            
               (9)“menù obbligatorju” tfisser menù speċifiku, li jidher malli l-utent jixegħel l-unità tal-wiri għall-ewwel darba jew meta jagħmel azzjoni li treġġa’ lura l-kunfigurazzjonijiet tal-fabbrika, li joffri diversi konfigurazzjonijiet għall-unità tal-wiri, predefiniti mill-fornitur;
            
            
               (10)“konfigurazzjoni normali” tfisser konfigurazzjoni tal-unità tal-wiri li l-fornitur jirrakkomanda lill-utenti finali u li tkun il-konfigurazzjoni inizjali tal-menù jew il-konfigurazzjoni tal-fabbrika li tingħata l-unità tal-wiri elettronika skont l-użu maħsub tal-prodott. Din jeħtieġ li tagħti l-aqwa kwalità lill-utent finali fl-ambjent intiż u għall-użu intiż. Il-konfigurazzjoni normali hi l-kundizzjoni li fiha jitkejlu l-valuri waqt il-modalitajiet mitfi, standby, standby man-netwerk u mixgħul;
            
            
               (11)“l-aktar kundizzjoni luminuża tal-modalità mixgħul” tfisser il-kunfigurazzjoni tal-unità tal-wiri elettronika, stabbilita minn qabel mill-fornitur, li tipprovdi stampa aċċettabbli bl-akbar luminanza mkejla; 
            
            
               (12)“konfigurazzjoni tal-ħanut” tfisser il-konfigurazzjoni tal-unità tal-wiri elettronika għal użu speċifiku fil-kuntest biex tintwera l-unità tal-wiri elettronika, pereżempju f’kundizzjonijiet ta’ dawl qawwi (ġo ħanut) u li ma jkunux jinvolvu t-tifi awtomatiku jekk ma jinħassu l-ebda azzjoni jew preżenza tal-utent;
            
            
               (13)“senser tal-preżenza fil-kamra” jew “senser tar-rikonoxximent tal-mossi” jew “senser tal-okkupanza” tfisser senser li jimmonitorja u jirreaġixxi għall-movimenti fl-ispazju ta’ madwar il-prodott li s-sinjal tiegħu jista’ jwassal għall-attivazzjoni tal-modalità mixgħul. Jekk ma jinqabad l-ebda moviment għal ammont ta’ żmien determinat minn qabel, ikun jista’ jsir qlib għall-modalità standby jew għall-modalità standby tan-netwerk;
            
            
               (14)“modalità mitfi” tfisser kundizzjoni meta l-unità tal-wiri elettronika tkun imqabbda mas-sors ewlieni tal-elettriku iżda ma tkun qed tipprovdi l-ebda funzjoni: il-kundizzjonijiet li ġejjin ukoll għandhom jitqiesu bħala kundizzjonijiet ta’ modalità mitfi:
            
            
               (1)kundizzjonijiet li jipprovdu biss indikazzjoni tal-kundizzjoni tal-modalità mitfi;
            
            
               (2)kundizzjonijiet li jipprovdu biss funzjonijiet maħsubin biex jiżguraw il-kompatibbiltà elettromanjetika skont id-Direttiva 2014/30/UE tal-Parlament Ewropew u tal-Kunsill
                  1
               ;
            
            
               (15)“modalità standby” tfisser kundizzjoni meta l-unità tal-wiri elettronika tkun imqabbda mal-mejns jew ma’ sors tal-elettriku DC, tkun tiddependi fuq l-input tal-enerġija minn dak is-sors biex taħdem kif suppost u tkun taqdi biss dawn il-funzjonijiet li ġejjin, li tista’ tibqa’ attiva għal żmien indefinit:
            
         
         
            
               –funzjoni ta’ riattivazzjoni, inkella funzjoni ta’ riattivazzjoni u indikazzjoni biss ta’ funzjoni ta’ riattivazzjoni attivata; u/jew
            
            
               –unità tal-wiri tal-informazzjoni jew tal-istatus;
            
            
               (16)“funzjoni ta’ riattivazzjoni” tfisser funzjoni li bi swiċċ mill-bogħod, unità ta’ kontroll mill-bogħod, senser intern, kronometru jew, għall-unitajiet tal-wiri f’netwerk b’modalità standby man-netwerk, in-netwerk, tipprovdi qlib minn modalità standby jew modalità standby man-netwerk għal modalità oħra, għajr il-modalità mitfi, li tkun tipprovdi funzjonijiet addizzjonali;;
            
            
               (17)“mekkaniżmu tal-wiri” tfisser skrin, inkluż l-iskrins tattili jew teknoloġija viżiva oħra, li jintuża biex l-utenti jaraw il-kontenut tal-internet;
            
            
               (18)“nested display” tfisser interfaċċja viżiva fejn wieħed ikollu aċċess għal immaġni jew għal sett tad-data billi jagħfas fuqhom bil-maws, jew billi jmur fuqhom bil-maws, jew billi jwessa’ l-iskrin tattili ta’ immaġni oħra jew ta’ sett ieħor tad-data;
            
            
               (19)“skrin tattili” tfisser skrin li jaħdem bil-mess, bħal dak tat-tablets, tal-kompjuters tat-tip slate jew tal-ismartphones;
            
            
               (20)“test alternattiv” tfisser test mogħti bħala alternattiva għal grafika li tippermetti li l-informazzjoni tiġi ppreżentata b’għamla mhux grafika meta l-apparat tal-unità tal-wiri ma jkunx jista’ juri l-grafika, jew bħala għajnuna għall-aċċessibbiltà bħala input għal applikazzjonijiet tal-produzzjoni artifiċjali tal-vuċi;
            
            
               (21)“Provvista tal-Enerġija Esterna (EPS)” tfisser apparat kif definit fir-Regolament tal-Kummissjoni (UE) 2019/XXX
                  2
                [OP – please insert the number of the Regulation C(2019)2126];
            
            
               (22)“EPS standardizzata” tfisser provvista tal-elettriku esterna mfassla biex tipprovdi l-enerġija lil diversi apparati u li tkun konformi ma’ standard maħruġ minn organizzazzjoni internazzjonali tal-istandardizzazzjoni;
            
            
               (23)“kodiċi ta’ Rrispons Rapidu (QR)” tfisser barcode matriċi li tkun fuq it-tikketta tal-enerġija ta’ mudell tal-prodott u li tkun marbuta mal-informazzjoni dwar il-mudell fil-parti pubblika tal-bażi tad-data tal-prodotti;
            
            
               (24)“netwerk” tfisser infrastruttura tal-komunikazzjoni b’topoloġija ta’ konnessjonijiet u arkitettura li tinkludi l-komponenti fiżiċi, il-prinċipji organizzattivi u l-proċeduri u l-formati tal-komunikazzjoni (il-protokolli);
            
            
               (25)“interfaċċja tan-netwerk” (jew “port tan-netwerk”) tfisser interfaċċja fiżika, bil-wajers jew mingħajrhom, li tipprovdi konnessjoni tan-netwerk u li permezz tagħha l-funzjonijiet tal-unità tal-wiri elettronika jkunu jistgħu jiġu attivati mill-bogħod u tasal u tintbagħat id-data. L-interfaċċji għall-input tad-data bħala sinjali vidjo u awdjo, iżda li ma joriġinawx minn sors tan-netwerk u permezz ta’ indirizz ta’ netwerk, ma jitqisux bħala interfaċċja tan-netwerk;
            
            
               (26)“disponibbiltà ta’ netwerk” tfisser il-kapaċità ta’ unità tal-wiri elettroniku li tattiva funzjonijiet wara li interfaċċja tan-netwerk tinduna li skatta kmand mill-bogħod;
            
            
               (27)“unità tal-wiri mqabbda ma’ netwerk” tfisser unità tal-wiri elettronika li tista’ tiġi mqabbda ma’ netwerk permezz ta’ port wieħed jew aktar tan-netwerk; 
            
            
               (28)“modalità standby man-netwerk” tfisser il-kundizzjoni li fiha t-tagħmir ikun jista’ jerġa’ jħaddem funzjoni permezz ta’ kmand mill-bogħod li jingħata minn interfaċċja ta’ netwerk.
            
            
               ANNESS II
            
            
               A.
                     Klassijiet tal-effiċjenza enerġetika
            
            
               Il-klassi tal-effiċjenza enerġetika tal-unitajiet tal-wiri elettroniċi għandha tiġi ddeterminata abbażi tal-indiċi tal-effiċjenza enerġetika (EEIlabel) kif stipulat fit-Tabella 1. L-EEIlabel ta’ unità tal-wiri elettronika għandu jiġi ddeterminat skont il-Parti B ta’ dan l-Anness.
            
            
               Tabella 1: Il-klassijiet tal-effiċjenza enerġetika tal-unitajiet tal-wiri elettroniċi
            
            
                     
                        Klassi tal-Effiċjenza Enerġetika
                     
                  
                  
                     
                        Indiċi tal-Effiċjenza Enerġetika (EEIlabel)
                     
                     
                  
               
                     
                        A 
                     
                  
                  
                     
                  
                  
                     
                        EEIlabel 
                     
                  
                  
                     
                        < 0,30
                     
                  
               
                     
                        B
                     
                  
                  
                     
                        0,30 ≤ 
                     
                  
                  
                     
                        EEIlabel 
                     
                  
                  
                     
                        < 0,40
                     
                  
               
                     
                        C
                     
                  
                  
                     
                        0,40 ≤ 
                     
                  
                  
                     
                        EEIlabel 
                     
                  
                  
                     
                        < 0,50
                     
                  
               
                     
                        D
                     
                  
                  
                     
                        0,50 ≤ 
                     
                  
                  
                     
                        EEIlabel 
                     
                  
                  
                     
                        < 0,60
                     
                  
               
                     
                        E
                     
                  
                  
                     
                        0,60 ≤ 
                     
                  
                  
                     
                        EEIlabel 
                     
                  
                  
                     
                        < 0,75
                     
                  
               
                     
                        F
                     
                  
                  
                     
                        0,75 ≤ 
                     
                  
                  
                     
                        EEIlabel 
                     
                  
                  
                     
                        < 0,90
                     
                  
               
                     
                        G 
                     
                  
                  
                     
                        0,90 ≤  
                     
                  
                  
                     
                        EEIlabel 
                     
                  
                  
                     
                  
               
         
            
               B.
                     Indiċi tal-Effiċjenza Enerġetika (EEIlabel) 
            
            
               L-Indiċi tal-Effiċjenza Enerġetika (EEIlabel) ta’ unità tal-wiri elettronika għandu jiġi kkalkulat bl-ekwazzjoni li ġejja:
            
            
                     
                  
                  
                     
                     
                  
               
               fejn:
            
            
               A tirrappreżenta l-erja tas-superfiċje viżibbli f’dm²;
            
            
               Pmeasured  hi l-potenza mkejla waqt il-modalità mixgħul f’Watts b’konfigurazzjoni normali u stabbilita kif indikat fit-Tabella 2;
            
            
               corrl hu l-fattur ta’ korrezzjoni stabbilit kif indikat fit-Tabella 3.
            
            
               Tabella 2: Kejl tal-Pmeasured
            
            
                     
                        Il-livell ta’ Medda Dinamika
                     
                  
                  
                     
                        Pmeasured 
                     
                  
               
                     
                        Medda Dinamika Standard (SDR): PmeasuredSDR
                     
                  
                  
                     
                        Id-domanda għall-enerġija f’Watts (W) fil-modalità mixgħul, imkejla meta jintwerew sekwenzi tat-test standardizzati ta’ immaġni tiċċaqlaq b’kontenut tax-xandir dinamiku. Meta l-kwoti jkunu applikabbli skont il-parti C ta’ dan l-Anness, dawn jenħtieġ jitnaqqsu mill-Pmeasured.
                     
                  
               
                     
                        Medda Dinamika Qawwija (HDR): 
                     
                     
                        PmeasuredHDR
                     
                  
                  
                     
                        Id-domanda għall-enerġija f’Watts (W) fil-modalità mixgħul, imkejla bħal għall-PmeasuredSDR iżda bil-funzjonalità HDR attivata bil-metadata fis-sekwenza tat-test HDR standardizzata. Meta l-kwoti jkunu applikabbli skont il-parti C ta’ dan l-Anness, dawn jenħtieġ jitnaqqsu mill-Pmeasured.
                     
                  
               
            
               Tabella 3: il-valur corrl
            
            
                     
                        Tip ta’ Unità tal-Wiri Elettronika
                     
                  
                  
                     
                        Il-valur corrl
                     
                  
               
                     
                        Televixin
                     
                  
                  
                     
                        0,0
                     
                  
               
                     
                        Moniter
                     
                  
                  
                     
                        0,0
                     
                  
               
                     
                        Sinjalar diġitali 
                     
                  
                  
                     
                        0,00062*(lum-500)*A
                     
                     
                        fejn “lum” hi l-luminanza bajda massima, f’cd/m², tal-aktar konfiogurazzjoni luminuża waqt il-modalità mixgħul tal-unità tal-wiri elettronika u “A” hi l-erja tal-iskrin f’dm²
                     
                  
               
               C.
                     Kwoti u aġġustamenti għall-finijiet tal-kalkolu tal-EEIlabel
            
            
               L-unitajiet tal-wiri elettroniċi b’kontroll awtomatiku tal-luminożità (ABC) għandhom jikkwalifikaw għal tnaqqis ta’ 10 % fil-Pmeasured jekk dawn ikunu jissodisfaw ir-rekwiżiti kollha li ġejjin:
            
            
               (a)L-ABC ikun attivat fil-konfigurazzjoni normali tal-unità tal-wiri elettronika u jibqa’ attiv fil-bqija tal-konfigurazzjonijiet l-oħra b’medda dinamika standard li huma disponibbli għall-utent finali;
            
            
               (b)il-valur tal-Pmeasured fil-konfigurazzjoni normali, jitkejjel, bl-ABC diżattivat jew jekk l-ABC ma jistax jiġi diżattivat, f’kundizzjoni ta’ dawl ambjentali ta’ 100 lux imkejla bis-senser ABC;
            
            
               (c)jekk applikabbli, il-valur tal-Pmeasured bl-ABC diżattivat għandu jkun daqs jew akbar mill-enerġija waqt il-modalità mixgħul imkejla bl-ABC attivat f’kundizzjoni ta’ dawl ambjentali ta’ 100 lux imkejla bis-senser ABC;
            
            
               (d)b’ABC attivat, il-valur imkejjel waqt il-modalità mixgħul għandu jonqos b’20 % jew aktar meta l-kundizzjoni tad-dawl ambjentali, imkejla bis-senser tal-ABC, titnaqqas minn 100 lux għal 12 lux;
            
            
               (e)il-kontroll tal-ABC tal-luminanza tal-iskrin tal-unità tal-wiri jissodisfa l-karatteristiċi kollha li ġejjin meta l-kundizzjoni tad-dawl ambjentali mkejla bis-senser tal-ABC tibdel:
            
            
               –il-luminanza mkejla tal-iskrin waqt 60 lux tkun bejn 65 % u 95 % tal-luminanza tal-iskrin imkejla waqt 100 lux;
            
         
         
            
               –il-luminanza mkejla tal-iskrin waqt 35 lux tkun bejn 50 % u 80 % tal-luminanza tal-iskrin imkejla waqt 100 lux; 
            
            
               –il-luminanza mkejla tal-iskrin waqt 12 lux tkun bejn 35 % u 70 % tal-luminanza tal-iskrin imkejla waqt 100 lux.
            
            
               ANNESS III
               It-tikketta tal-unitajiet tal-wiri elettroniċi
            
            
               1.TIKKETTA 
            
            
               
                  
            
            
               It-tikketta tal-unitajiet tal-wiri elettroniċi għandha tinkludi l-informazzjoni li ġejja:
            
            
               I.il-kodiċi QR;
            
            
               II.isem il-fornitur jew il-marka kummerċjali tiegħu;
            
            
               III.l-identifikatur tal-mudell tal-fornitur; 
            
            
               IV.l-iskala tal-klassijiet tal-effiċjenza enerġetika minn A sa G; 
            
            
               V.il-klassi tal-effiċjenza enerġetika ddeterminata skont il-punt B tal-Anness II bl-użu tal-PmeasuredSDR;
            
            
               VI.il-konsum tal-enerġija fil-modalità mixgħul f’kWh għal kull 1000h, meta jinqara l-kontenut bl-SDR, imqarreb għall-eqreb numru sħiħ;
            
            
               VII.il-klassi tal-effiċjenza enerġetika ddeterminata skont il-punt B tal-Anness II bl-użu tal-PmeasuredHDR;
            
            
               VIII.il-konsum tal-enerġija fil-modalità mixgħul f’kWh għal kull 1000h, meta jinqara l-kontenut bl-HDR, imqarreb għall-eqreb numru sħiħ;
            
            
               IX.id-daqs dijagonali tal-iskrin viżibbli f’ċentimetri u f’pulzieri u r-riżoluzzjoni orizzontali u vertikali f’pixels;
            
            
               X.in-numru ta’ dan ir-Regolament, li “2019/XXX” [PO- please insert the number of this Regulation in this point and in the right bottom corner of the label].
            
            
               
            
               2.DISINN TAT-TIKKETTA
            
            
               
                  
               
               Fejn:
            
         
         
            
               (a)It-tikketta għandha tkun wiesgħa mill-inqas 96 mm u għolja mill-inqas 192 mm. Jekk it-tikketta tiġi stampata b’format ikbar, il-kontenut tagħha xorta waħda għandu jibqa’ proporzjonat mal-ispeċifikazzjonijiet ta’ hawn fuq. Għall-unitajiet tal-wiri elettroniċi b’daqs dijagonali tal-erja viżibbli inqas minn 127 cm (50 pulzier), it-tikketta tista’ tiġi stampata iżgħar, iżda sa 60 % tad-daqs normali tagħha; il-kontenut tagħha xorta waħda għandu jkun proporzjonat mal-ispeċifikazzjonijiet imsemmija hawn fuq u l-kodiċi QR xorta waħda għandu jkun jista’ jinqara b’apparat li jaqra l-kodiċi QR disponibbli b’mod komuni, bħal dawk integrati fi smartphone.
            
            
               (b)L-isfond tat-tikketta għandu jkun 100 % abjad.
            
            
               (c)It-tipi tal-karattri għandhom ikunu Verdana u Calibri.
            
            
               (d)Id-dimensjonijiet u l-ispeċifikazzjonijiet tal-elementi li jikkostitwixxu t-tikketta għandhom ikunu kif indikat fid-disinji tat-tikketta.
            
            
               (e)Il-kuluri għandhom ikunu bis-CMYK – cyan, maġenta, isfar u iswed – bħal dan: 0,70,100,0: 0 % cyan, 70 % maġenta, 100 % isfar, 0 % iswed.
            
            
               (f)It-tikketta għandha tissodisfa r-rekwiżiti kollha li ġejjin (in-numri jirreferu għall-Grafika ta’ hawn fuq): 
            
            
               il-kuluri tal-logo tal-UE għandhom ikunu kif ġej:
            
            
               –l-isfond: 100,80,0,0;
            
            
               –l-istilel: 0,0,100,0;
            
            
               il-kulur tal-logo tal-enerġija għandu jkun: 100,80,0,0;
            
            
               il-kodiċi QR għandu jkun 100 % iswed;
            
            
               l-isem tal-fornitur għandu jkun b’kulur 100 % iswed u b’tipa grassa Verdana, 9 pt;
            
            
               l-identifikatur tal-mudell għandu jkun 100 % iswed u b’tipa regolari Verdana, 9 pt;
            
            
               il-klassifikazzjoni A sa G għandha tkun kif ġej:
            
            
               –l-ittri tal-iskala tal-effiċjenza enerġetika għandhom ikunu 100 % bojod u b’tipa grassa Calibri, 19 pt; l-ittri għandhom ikunu ċċentrati fuq assi ta’ 4,5 mm mix-xellug tal-vleġeġ;
            
            
               –il-kuluri tal-vleġeġ tal-iskala A sa G għandhom ikunu kif ġej:
            
            
               ·Klassi A: 100,0,100,0;
            
            
               ·Klassi B: 70,0,100,0;
            
            
               ·Klassi C: 30,0,100,0;
            
            
               ·Klassi D: 0,0,100,0;
            
         
         
            
               ·Klassi E: 0,30,100,0;
            
            
               ·Klassi F: 0,70,100,0;
            
            
               ·Klassi G: 0,100,100,0;
            
            
               id-diviżuri interni għandu jkollhom piż ta’ 0,5 pt u l-kulur għandu jkun 100 % suwed;
            
            
               l-ittra tal-klassi tal-effiċjenza enerġetika għanduha tkun 100 % bajda u b’tipa grassa Calibri, 33 pt. Il-vleġġa tal-klassi tal-effiċjenza enerġetika u l-vleġġa korrispondenti tal-iskala minn A sa G għandhom ikunu ppożizzjonati b’mod li t-truf tagħhom ikunu allinjati. L-ittra fil-vleġġa tal-klassi tal-effiċjenza enerġetika għandha titqiegħed fiċ-ċentru tal-parti rettangolari tal-vleġġa li għandha tkun 100 % sewda;
            
            
               il-valur tal-konsum tal-enerġija f’SDR għandu jkun Verdana b’tipa grassa, 28 pt; “kWh/1000h” għandha tkun b’tipa regolari Verdana, 16 pt. It-test għandu jkun iċċentrat u 100 % iswed;
            
            
               l-HDR u l-pittogrammi tal-iskrin għandhom ikunu 100 % suwed u kif jidher fid-disinn tat-tikketta; it-testi (numri u unitajiet) għandhom ikunu 100 % suwed, kif ġej:
            
            
               –fuq il-pittogramma tal-HDR, l-ittri tal-klassijiet tal-effiċjenza enerġetika (A sa G) għandhom ikunu ċċentrati, bl-ittra tal-klassi tal-effiċjenza enerġetika applikabbli tkun b’tipa grassa Verdana, 16 pt u l-bqija tal-ittri b’tipa regolari Verdana, 10 pt; taħt il-pittogramma tal-HDR, il-valur tal-konsum tal-enerġija fl-HDR għandu jkun iċċentrat, b’tipa grassa Verdana, 16 pt bil-kliem “kWh/1000h” b’tipa regolari Verdana, 10 pt;
            
            
               –it-testi tal-pittogrammi tal-iskrin għandhom ikunu b’tipa regolari Verdana, 9 pt, u mqiegħda kif jidher fid-disinn tat-tikketta;
            
            
               In-numru tar-Regolament għandu jkun 100 % iswed u b’tipa regolari Verdana, 6 pt.
            
            
               ANNESS IV
               Il-metodi tal-kejl u l-kalkoli
            
            
               Għall-finijiet ta’ konformità u verifika tal-konformità mar-rekwiżiti ta’ dan ir-Regolament, il-kejl u l-kalkoli għandhom isiru permezz ta’ standards armonizzati li n-numri ta’ referenza tagħhom ġew ippubblikati f’Il-Ġurnal Uffiċjali tal-Unjoni Ewropea, jew billi jintużaw metodi affidabbli, preċiżi u riproduċibbli oħra li jkunu jqisu l-aktar metodi avvanzati ġeneralment rikonoxxuti. Dawn għandhom ikunu konformi mad-dispożizzjonijiet ta’ dan l-Anness.
            
            
               Il-kejl u l-kalkoli għandhom jissodisfaw id-definizzjonijiet tekniċi, il-kundizzjonijiet, l-ekwazzjonijiet u l-parametri stabbiliti f’dan l-Anness. L-unitajiet tal-wiri elettroniċi li jistgħu joperaw kemm fil-modalità 2D kif ukoll 3D għandhom jiġu ttestjati meta joperaw fil-modalità 2D.
            
            
               Unità tal-wiri elettronika li tinqasam f’żewġ unitajiet separati fiżikament jew aktar, iżda mqiegħda fis-suq f’pakkett wieħed, għandha tiġi trattata bħala unità tal-wiri elettronika waħda meta tkun qed tiġi vverifikata l-konformità mar-rekwiżiti ta’ dan l-Anness. Meta unitajiet tal-wiri elettroniċi multipli li jistgħu jitqiegħdu fis-suq b’mod separat, jiġu kkombinati f’sistema waħda, l-unitajiet tal-wiri elettroniċi individwali għandhom jiġu trattati bħala unità tal-wiri elettronika waħda.
            
            
               1.Il-kejl tad-domanda għall-enerġija fil-modalità mixgħul
            
            
               Il-kejl tad-domanda għall-enerġija fil-modalità mixgħul għandu jissodisfa l-kundizzjonijiet ġenerali kollha li ġejjin:
            
            
               (a)l-unitajiet tal-wiri elettroniċi għandhom jitkejlu waqt il-konfigurazzjoni normali;
            
            
               (b)il-kejl għandu jsir f’temperatura ambjentali ta’ 23 °C +/– 5 °C;
            
            
               (c)il-kejl għandu jsir permezz ta’ loops tat-test tas-sinjal vidjo imxandar dinamiku li jirrappreżenta l-kontenut tipiku mxandar għall-unitajiet tal-wiri elettroniċi fil-medda dinamika standard (SDR). Għall-kejl tal-HDR, l-unità tal-wiri elettronika għandha twieġeb b’mod awtomatiku u sew għall-metadata tal-HDR fir-ripetizzjoni tat-test. Il-kejl għandu jkun il-konsum medju tal-enerġija tul għaxar (10) minuti konsekuttivi;
            
            
               (d)il-kejl għandu jsir wara li l-unità tal-wiri elettronika tkun ilha minimu ta’ siegħa (1) fil-modalità mitfi, jew fil-modalità standby jekk il-modalità mitfi ma tkunx disponibbli, u segwita minnufih minn minimu ta’ siegħa (1) fil-modalità mixgħul, u għandu jitlesta qabel massimu ta’ 3 sigħat fil-modalità mixgħul. Is-sinjal vidjo rilevanti għandu jintwera tul il-ħin kollu tal-modalità mixgħul. Għall-unitajiet tal-wiri elettroniċi li huma magħrufin li jistabbilizzaw fi żmien siegħa (1), dan il-ħin tista’ titnaqqas jekk ikun jista’ jintwera li l-kejl li jirriżulta jkun fi ħdan 2 % tar-riżultati li kieku jinkisbu bit-tul tal-ħin deskritt hawnhekk;
            
         
         
            
               (e)meta l-ABC ikun disponibbli, il-kejl għandu jsir b’dan mitfi. Jekk l-ABC ma jkunx jista’ jintefa, il-kejl għandu jsir f’kundizzjoni ta’ dawl ambjentali ta’ 100 lux imkejla bis-senser ABC.
            
            
               2.Il-kejl tal-luminanza bajda massima
            
            
               Il-kejl tal-luminanza bajda massima għandu jsir: 
            
            
               (a)b’miter tal-luminanza, li jsib dak il-porzjon tal-unità tal-wiri li jkun qed juri immaġni bajda għalkollox (100 %), li jkun parti minn xejra ta’ “test sħiħ tal-iskrin” li ma tkunx taqbeż il-punt tal-livell medju tal-istampa (APL) fejn isseħħ xi limitazzjoni tal-enerġija jew xi irregolarità oħra;
            
            
               (b)mingħajr ma jiġi disturbat il-punt ta’ detezzjoni tal-miter tal-luminanza fuq l-unità tal-wiri elettronika waqt il-qlib bejn il-kundizzjonijiet normali u l-aktar kunfigurazzjoni luminuża waqt il-modalità mixgħul.
            
            
               ANNESS V
               L-iskeda informazzjoni dwar il-prodott
            
            
               Skont il-punt 1(b) tal-Artikolu 3, il-fornitur għandu jdaħħal fil-bażi tad-data tal-prodotti, l-informazzjoni kif stabbilita fit-Tabella 4. 
            
            
               Il-manwal tal-prodott jew materjal ieħor għall-qari mogħti mal-prodott għandhom jindikaw b’mod ċar ir-rabta mal-mudell fil-bażi tad-data tal-prodotti bħala URL (Uniform Resource Locator) li jista’ jaqrah il-bniedem jew bħala kodiċi QR jew jagħtu n-numru tar-reġistrazzjoni tal-prodott.
            
            
               Tabella 4: L-informazzjoni, l-ordni u l-format tal-iskeda informattiva dwar il-prodott
            
            
                     
                  
                  
                     
                        Informazzjoni
                     
                  
                  
                     
                        Valur u preċiżjoni
                     
                  
                  
                     
                        Unità
                     
                  
                  
                     
                        Noti
                     
                  
               
                     
                        1.
                     
                  
                  
                     
                        Isem il-fornitur jew il-marka kummerċjali tiegħu 
                     
                  
                  
                     
                        TEST
                     
                  
                  
                     
                  
                  
                     
                  
               
                     
                        2.
                     
                  
                  
                     
                        Identifikatur tal-mudell tal-fornitur 
                     
                  
                  
                     
                        TEST
                     
                  
                  
                     
                  
                  
                     
                  
               
                     
                        3.
                     
                  
                  
                     
                        Klassi tal-effiċjenza enerġetika għall-Medda Dinamika Standard (SDR)
                     
                  
                  
                     
                        [A/B/C/D/E/F/G] 
                     
                  
                  
                     
                  
                  
                     
                        jekk il-bażi tad-data tal-prodotti tiġġenera awtomatikament il-kontenut definittiv ta’ din iċ-ċellola, il-fornitur ma għandux idaħħal din id-data.
                     
                  
               
                     
                        4.
                     
                  
                  
                     
                        Domanda għall-enerġija fil-modalità mixgħul għall-Medda Dinamika Standard (SDR) 
                     
                  
                  
                     
                        X,X 
                     
                  
                  
                     
                        W
                     
                  
                  
                     
                        Imqarrba għall-ewwel ċifra wara l-punt deċimali għall-valuri tal-enerġija inqas minn 100 W, u mqarrba għall-ewwel numru sħiħ għall-valuri tal-enerġija minn 100 W.
                     
                  
               
                     
                        5.
                     
                  
                  
                     
                        Klassi tal-effiċjenza enerġetika (HDR)
                     
                  
                  
                     
                        [A/B/C/D/E/F/G] jew mhux applikabbli 
                     
                  
                  
                     
                  
                  
                     
                        jekk il-bażi tad-data tal-prodotti tiġġenera awtomatikament il-kontenut definittiv ta’ din iċ-ċellola, il-fornitur ma għandux idaħħal din id-data. Il-valur jiġi stabbilit bħala “n.a. (mhux applikabbli)” jekk l-HDR mhix implimentata.
                     
                  
               
                     
                        6.
                     
                  
                  
                     
                        Domanda għall-enerġija fil-modalità mixgħul għall-Medda Dinamika Qawwija (HDR) 
                     
                  
                  
                     
                        X,X
                     
                  
                  
                     
                        W
                     
                  
                  
                     
                        Imqarrba għall-ewwel ċifra wara l-punt deċimali għall-valuri tal-enerġija inqas minn 100 W, u mqarrba għall-ewwel numru sħiħ għall-valuri tal-enerġija minn 100 W
                     
                     
                        (il-valur ikun 0 (żero) jekk “mhux applikabbli”).
                     
                  
               
                     
                        7.
                     
                  
                  
                     
                        Domanda għall-enerġija fil-modalità mitfi
                     
                  
                  
                     
                        X,X 
                     
                  
                  
                     
                        W
                     
                  
                  
                     
                  
               
                     
                        8.
                     
                  
                  
                     
                        Domanda għall-enerġija fil-modalità standby
                     
                  
                  
                     
                        X,X 
                     
                  
                  
                     
                        W
                     
                  
                  
                     
                  
               
                     
                        9.
                     
                  
                  
                     
                        Domanda għall-enerġija fil-modalità standby man-netwerk
                     
                  
                  
                     
                        X,X 
                     
                  
                  
                     
                        W
                     
                  
                  
                     
                  
               
                     
                        10.
                     
                  
                  
                     
                        Kategorija tal-unità tal-wiri elettronika
                     
                  
                  
                     
                        [televixin/moniter/apparat tas-sinjalar/oħra]
                     
                  
                  
                     
                  
                  
                     
                        Agħżel waħda.
                     
                  
               
                     
                        11.
                     
                  
                  
                     
                        Il-proporzjon tad-daqs
                     
                  
                  
                     
                        X
                     
                  
                  
                     
                        :
                     
                  
                  
                     
                        Y
                     
                  
                  
                     
                        inteġer
                     
                  
                  
                     
                        Eż. 16:9, 21:9, eċċ.
                     
                  
               
                     
                        12.
                     
                  
                  
                     
                        Ir-riżoluzzjoni tal-iskrin (pixels)
                     
                  
                  
                     
                        X 
                     
                  
                  
                     
                        x
                     
                  
                  
                     
                        Y
                     
                  
                  
                     
                        pixels
                     
                  
                  
                     
                        Pixels orizzontali u vertikali
                     
                  
               
                     
                        13.
                     
                  
                  
                     
                        Id-daqs dijagonali tal-iskrin 
                     
                  
                  
                     
                        X,X 
                     
                  
                  
                     
                        cm 
                     
                  
                  
                     
                        F’cm skont is-Sistema Internazzjonali tal-Unitajiet (SI) imqarreb għall-ewwel ċifra wara l-punt deċimali.
                     
                  
               
                     
                        14.
                     
                  
                  
                     
                        Id-daqs dijagonali tal-iskrin 
                     
                  
                  
                     
                        X
                     
                  
                  
                     
                        pulzieri
                     
                  
                  
                     
                        Fakulattiv, f’pulzieri mqarreb għaċ-ċifra mingħajr punt deċimali. 
                     
                  
               
                     
                        15.
                     
                  
                  
                     
                        Erja tal-iskrin viżibbli 
                     
                  
                  
                     
                        X,X 
                     
                  
                  
                     
                        cm2
                     
                  
                  
                     
                        Imqarreb għal punt deċimali wieħed
                     
                  
               
                     
                        16.
                     
                  
                  
                     
                        It-teknoloġija użata tal-panell
                     
                  
                  
                     
                        TEST
                     
                  
                  
                     
                  
                  
                     
                        Eż. LCD / LED LCD / QLED LCD / OLED / MicroLED / QDLED / SED / FED / EPD, eċċ. 
                     
                  
               
                     
                        17.
                     
                  
                  
                     
                        Il-Kontroll Awtomatiku tal-Luminożità (ABC) disponibbli
                     
                  
                  
                     
                        [IVA/LE]
                     
                  
                  
                     
                  
                  
                     
                        Irid ikun attivat bħala prestabbilit (jekk IVA).
                     
                  
               
                     
                        18.
                     
                  
                  
                     
                        Is-senser ta’ rikonoxximent tal-vuċi disponibbli 
                     
                  
                  
                     
                        [IVA/LE]
                     
                  
                  
                     
                  
                  
                     
                  
               
                     
                        19.
                     
                  
                  
                     
                        Senser tal-preżenza disponibbli
                     
                  
                  
                     
                        [IVA/LE]
                     
                  
                  
                     
                  
                  
                     
                        Irid ikun attivat bħala prestabbilit (jekk IVA).
                     
                  
               
                     
                        20.
                     
                  
                  
                     
                        Ir-rata ta’ frekwenza tal-aġġornament tal-immaġni
                     
                  
                  
                     
                        X
                     
                  
                  
                     
                        Hz
                     
                  
                  
                     
                  
               
                     
                        21.
                     
                  
                  
                     
                        Id-disponibbiltà garantita minima tal-aġġornamenti tas-softwer u tal-firmwer (sa):
                     
                  
                  
                     
                        GG MM AAAA
                     
                  
                  
                     
                        data
                     
                  
                  
                     
                        
                              3
                           Mill-Anness II E, il-punt 1 tar-Regolament tal-Kummissjoni (UE) 2019/XXX [OP – please insert the number of the Regulation C(2019)2122].
                     
                  
               
                     
                        22.
                     
                  
                  
                     
                        Id-disponibbiltà garantita minima tal-ispare parts (sa):
                     
                  
                  
                     
                        GG MM AAAA
                     
                  
                  
                     
                        data
                     
                  
                  
                     
                        Mill-Anness II D, il-punt 5 tar-Regolament (UE) 2019/XXX [OP – please insert the number of the Regulation C(2019)2122].
                     
                  
               
                     
                        23.
                     
                  
                  
                     
                        L-appoġġ garantit minimu tal-prodott (sa):
                     
                  
                  
                     
                        GG MM AAAA
                     
                  
                  
                     
                        data
                     
                  
                  
                     
                  
               
                     
                        24.
                     
                  
                  
                     
                        It-tip ta’ provvista tal-elettriku 
                     
                  
                  
                     
                        Interna/Esterna/Esterna standardizzata
                     
                  
                  
                     
                  
                  
                     
                        Agħżel waħda.
                     
                  
               
                     
                        i
                     
                  
                  
                     
                        Provvista tal-elettriku esterna standardizzata (inkluża fil-kaxxa tal-prodott)
                     
                  
                  
                     
                        Isem standard
                     
                  
                  
                     
                        TEST
                     
                  
                  
                     
                  
                  
                     
                  
               
                     
                  
                  
                     
                        Il-vultaġġ tal-input
                     
                  
                  
                     
                        X
                     
                  
                  
                     
                        V
                     
                  
                  
                     
                  
               
                     
                  
                  
                     
                        Il-vultaġġ tal-output
                     
                  
                  
                     
                        X
                     
                  
                  
                     
                        V
                     
                  
                  
                     
                  
               
                     
                        ii
                     
                  
                  
                     
                        Provvista tal-elettriku xierqa esterna standardizzata (jekk mhux inkluża fil-kaxxa tal-prodott)
                     
                  
                  
                     
                        Isem standard
                     
                  
                  
                     
                        TEST
                     
                  
                  
                     
                  
                  
                     
                        Obbligatorja biss jekk l-EPS ma tkunx inkluża fil-kaxxa, inkella ma tkunx obbligatorja. 
                     
                  
               
                     
                  
                  
                     
                  
                  
                     
                        Il-vultaġġ tal-output meħtieġ
                     
                  
                  
                     
                        X,X 
                     
                  
                  
                     
                        V
                     
                  
                  
                     
                        Obbligatorja biss jekk l-EPS ma tkunx inkluża fil-kaxxa, inkella ma tkunx obbligatorja. 
                     
                  
               
                     
                  
                  
                     
                  
                  
                     
                        Il-kurrent imwassal meħtieġ
                     
                  
                  
                     
                        X,X
                     
                  
                  
                     
                        A
                     
                  
                  
                     
                        Obbligatorja biss jekk l-EPS ma tkunx inkluża fil-kaxxa, inkella ma tkunx obbligatorja. 
                     
                  
               
                     
                  
                  
                     
                  
                  
                     
                        Il-frekwenza tal-kurrent meħtieġa
                     
                  
                  
                     
                        X
                     
                  
                  
                     
                        Hz
                     
                  
                  
                     
                        Obbligatorja biss jekk l-EPS ma tkunx inkluża fil-kaxxa, inkella ma tkunx obbligatorja. 
                     
                  
               
               ANNESS VI
               Dokumentazzjoni teknika
            
            
               Id-dokumentazzjoni teknika msemmija fil-punt 1(d) tal-Artikolu 3 għandha tinkludi:
            
            
               (1)data ta’ identifikazzjoni (deskrizzjoni ġenerali tal-mudell):
            
            
               (a)il-marka kummerċjali u l-identifikatur tal-mudell;
            
            
               (b)l-isem u l-indirizz tal-fornitur, l-isem kummerċjali rreġistrat;
            
            
               (2)referenzi għall-istandards armonizzati applikati, standards oħra tal-kejl u l-ispeċifikazzjonijiet użati għall-kejl tal-parametri tekniċi u l-kalkoli mwettqa;
            
            
               (3)il-prekawzjonijiet speċifiċi li jridu jittieħdu meta jiġi armat, installat u ttestjat il-mudell;
            
            
               (4)lista tal-mudelli ekwivalenti kollha, li tinkludi l-identifikaturi tal-mudell;
            
            
               (5)il-parametri tekniċi mkejla tal-mudell u l-kalkoli mwettqa bil-parametri mkejla kif elenkat fit-Tabella 5;
            
            
               Tabella 5: Il-parametri tekniċi mkejla
            
         
         
            
                     
                  
                  
                     
                  
                  
                     
                        Valur u preċiżjoni
                     
                  
                  
                     
                        Unità
                     
                  
                  
                     
                        Noti
                     
                  
               
                     
                  
                  
                     
                        Ġenerali 
                     
                  
                  
                     
                  
                  
                     
                  
                  
                     
                  
               
                     
                        1.
                     
                  
                  
                     
                        Temperatura ambjentali
                     
                  
                  
                     
                        XX,XX
                     
                  
                  
                     
                        °C
                     
                  
                  
                     
                  
               
                     
                        2.
                     
                  
                  
                     
                        Il-vultaġġ tat-test
                     
                  
                  
                     
                        X
                     
                  
                  
                     
                        V
                     
                  
                  
                     
                  
               
                     
                        3.
                     
                  
                  
                     
                        Il-frekwenza
                     
                  
                  
                     
                        X,X
                     
                  
                  
                     
                        Hz
                     
                  
                  
                     
                  
               
                     
                        4.
                     
                  
                  
                     
                        Id-distorsjoni armonika totali (THD) tas-sistema tal-provvista tal-elettriku
                     
                  
                  
                     
                        X
                     
                  
                  
                     
                        %
                     
                  
                  
                     
                  
               
                     
                  
                  
                     
                        Għall-modalità mixgħul
                     
                  
                  
                     
                  
                  
                     
                  
                  
                     
                  
               
                     
                        5.
                     
                  
                  
                     
                        Il-luminanza bajda massima waqt l-aktar kunfigurazzjoni luminuża 
                     
                  
                  
                     
                     
                        X
                     
                  
                  
                     
                     
                        cd/m²
                     
                  
                  
                     
                  
               
                     
                        6.
                     
                  
                  
                     
                        Il-luminanza bajda massima waqt il-kunfigurazzjoni normali 
                     
                  
                  
                     
                     
                        X
                     
                  
                  
                     
                     
                        cd/m²
                     
                  
                  
                     
                  
               
                     
                        7.
                     
                  
                  
                     
                        Proporzjon tal-luminanza bajda massima (ikkalkulat)
                     
                  
                  
                     
                        X,X
                     
                  
                  
                     
                        %
                     
                     
                  
                  
                     
                        Il-valur fir-ringiela 6 hawn fuq diviż bil-valur fir-ringiela 5 hawn fuq immultiplikati b’100
                     
                  
               
                     
                  
                  
                     
                        Għal APD
                     
                  
                  
                     
                  
                  
                     
                  
                  
                     
                  
               
                     
                        8.
                     
                  
                  
                     
                        Id-durata tal-kundizzjoni fil-modalità mixgħul, qabel ma l-unità tal-wiri elettronika tgħaddi awtomatikament għall-modalità standby, jew għall-modalità mitfi, jew kundizzjoni oħra li ma taqbiżx ir-rekwiżiti applikabbli tal-konsum tal-enerġija għall-modalità mitfi u/jew għall-modalità standby.
                     
                  
                  
                     
                        mm:ss
                     
                  
                  
                     
                  
                  
                     
                  
               
                     
                  
                  
                     
                        Għat-televixins: il-valur imkejjel tal-ħin qabel ma t-televixin jasal awtomatikament għall-modalità standby, jew għall-modalità mitfi, jew għal kundizzjoni oħra li ma taqbiżx ir-rekwiżiti applikabbli tal-konsum tal-enerġija għall-modalità mitfi u/jew għall-modalità standby wara l-aħħar interazzjoni tal-utent; 
                     
                     
                  
                  
                     
                        mm:ss
                     
                  
                  
                     
                  
                  
                     
                  
               
                     
                  
                  
                     
                        Għat-televixins mgħammra bi preżenza ta’ senser fil-kamra: il-valur imkejjel tal-ħin qabel ma t-televixin jasal awtomatikament għall-modalità standby, jew għall-modalità mitfi, jew għal kundizzjoni oħra li ma taqbiżx ir-rekwiżiti applikabbli tal-konsum tal-enerġija għall-modalità mitfi u/jew għall-modalità standby meta ma tinħass l-ebda preżenza; 
                     
                     
                  
                  
                     
                        mm:ss
                     
                  
                  
                     
                  
                  
                     
                  
               
                     
                  
                  
                     
                        Unitajiet tal-wiri elettroniċi oħrajn għajr it-televixins u l-unitajiet tal-wiri tax-xandir: il-valur imkejjel tal-ħin qabel ma l-unità tal-wiri elettronika tasal awtomatikament għall-modalità standby, jew għall-modalità mitfi, jew għal kundizzjoni oħra li ma taqbiżx ir-rekwiżiti applikabbli tal-konsum tal-enerġija għall-modalità mitfi u/jew għall-modalità standby meta ma jinħass l-ebda input;
                     
                  
                  
                     
                        mm:ss
                     
                  
                  
                     
                  
                  
                     
                  
               
                     
                  
                  
                     
                        Għall-ABC
                     
                  
                  
                     
                  
                  
                     
                  
                  
                     
                        Jekk disponibbli u attivata b’mod prestabbilit (mill-Anness V, it-Tabella 4)
                     
                  
               
                     
                        9.
                     
                  
                  
                     
                        Il-medja tad-domanda għall-enerġija fil-modalità mixgħul tal-unità tal-wiri elettronika b’intensità tad-dawl ambjentali, imkejla bis-senser tal-ABC tal-unità tal-wiri elettronika, ta’ 100 lux u 12-il lux.
                     
                  
                  
                     
                        X,X
                     
                  
                  
                     
                        W
                     
                  
                  
                     
                  
               
                     
                        10
                     
                  
                  
                     
                        Persentaġġ tat-tnaqqis fl-enerġija minħabba l-azzjoni tal-ABC bejn 100 lux u 12-il lux għall-kundizzjonijiet tad-dawl ambjentali.
                     
                  
                  
                     
                        X,X
                     
                  
                  
                     
                        %
                     
                  
                  
                     
                  
               
                     
                        11
                     
                  
                  
                     
                        Il-luminanza bajda massima tal-unità tal-wiri b’kull waħda minn dawn l-intensitajiet tad-dawl ambjentali li ġejjin, imkejla bis-senser ABC tal-unità tal-wiri elettronika, 100 lux, 60 lux, 35 lux, 12-il lux.
                     
                  
                  
                     
                        x
                     
                  
                  
                     
                        cd/m²
                     
                  
                  
                     
                  
               
                     
                  
                  
                     
                        L-enerġija mkejla fil-modalità mixgħul waqt dawl ambjentali ta’ 100 lux fis-senser tal-ABC
                     
                  
                  
                     
                        X,X
                     
                  
                  
                     
                        W
                     
                  
                  
                     
                  
               
                     
                  
                  
                     
                        L-enerġija mkejla fil-modalità mixgħul waqt dawl ambjentali ta’ 12 lux fis-senser tal-ABC
                     
                  
                  
                     
                        X,X
                     
                  
                  
                     
                        W
                     
                  
                  
                     
                  
               
                     
                  
                  
                     
                        Il-luminanza mkejla tal-iskrin waqt dawl ambjentali ta’ 60 lux fis-senser tal-ABC
                     
                  
                  
                     
                        X
                     
                  
                  
                     
                        cd/m²
                     
                  
                  
                     
                  
               
                     
                  
                  
                     
                        Il-luminanza mkejla tal-iskrin waqt dawl ambjentali ta’ 35 lux fis-senser tal-ABC
                     
                  
                  
                     
                        X
                     
                  
                  
                     
                        cd/m²
                     
                  
                  
                     
                  
               
                     
                  
                  
                     
                        Il-luminanza mkejla tal-iskrin waqt dawl ambjentali ta’ 12 lux fis-senser tal-ABC
                     
                  
                  
                     
                        X
                     
                  
                  
                     
                        cd/m²
                     
                  
                  
                     
                  
               
               (6)Rekwiżiti ta’ informazzjoni addizzjonali
            
            
               (a)it-terminal tal-input għas-sinjali tat-test tal-awdjo u tal-vidjow użati għall-ittestjar;
            
            
               (b)l-informazzjoni u d-dokumentazzjoni dwar l-istrumentazzjoni, il-konfigurazzjoni u ċ-ċirkwiti użati għall-ittestjar elettriku;
            
            
               (c)kwalunkwe kundizzjoni oħra tal-ittestjar li mhix deskritta jew stabbilia fil-punt (b);
            
            
               (d)għall-modalità mixgħul:
            
            
               (i)il-karatteristiċi tas-sinjal dinamiku tal-vidjo b’kontenut tax-xandir li jirrappreżentaw il-kontenut tipiku tax-xandir televiżiv; għal sinjal dinamiku HDR tal-vidjow b’kontenut tax-xandir, l-unità tal-wiri elettronika għandha tintefa awtomatikament għall-modalità tal-HDR bil-metadata tal-HDR ta’ dak is-sinjal;
            
            
               (ii)is-sekwenza tal-passi biex tinkiseb kundizzjoni stabbli fir-rigward tal-livell tad-domanda għall-enerġija; u
            
            
               (iii)il-konfigurazzjonijiet tal-istampa użati għall-kejl tal-aktar luminanza bajda massima luminuża u x-xejra tat-test għas-sinjal tal-vidjow użata għall-kejl. 
            
            
               (e)Għall-modalità standby u mitfi:
            
            
               (i)il-metodu tal-kejl użat;
            
            
               (ii)deskrizzjoni ta’ kif intgħażlet jew ġiet ipprogrammata l-modalità, inkluż kull funzjoni ta’ riattivazzjoni mtejba; u
            
            
               (iii)is-sekwenza tal-avvenimenti biex tintlaħaq il-kundizzjoni meta l-unità tal-wiri elettronika tibdel awtomatikament il-modalitajiet.
            
            
               (f)Għall-unitajiet tal-wiri elettroniċi b’interfaċċja speċifika tas-sinjali tal-kompjuter:
            
            
               (i)konferma li l-unità tal-wiri elettronika tipprijoritizza l-protokolli ta’ ġestjoni tal-enerġija tal-unità tal-wiri tal-kompjuter stabbiliti fil-punt 6.2.3 tal-Anness II tar-Regolament tal-Kummissjoni (UE) Nru 617/2013
                  4
               . Jenħtieġ li kwalunkwe devjazzjoni mill-protokolli tiġi rrappurtata.
            
            
               (g)Għall-unitajiet tal-wiri elettroniċi f’netwerk:
            
            
               (i)l-għadd u t-tip ta’ interfaċċji tan-netwerk u, għajr għall-interfaċċi tan-netwerk mingħajr wajer, il-pożizzjoni tagħhom fl-unità tal-wiri elettronika; 
            
            
               (ii)jekk l-unità tal-wiri elettronika tikkwalifikax bħala unità tal-wiri elettronika b’funzjonalità HiNA; jekk ma tingħata l-ebda informazzjoni, l-unità tal-wiri elettronika titqies li mhix unità tal-wiri HiNA jew unità tal-wiri b’funzjonalità HiNA; u
            
            
               (iii)informazzjoni dwar jekk l-unità tal-wiri elettronika mqabbda ma’ netwerk tipprovdix funzjonalità li tippermetti l-funzjoni ta’ ġestjoni tal-enerġija u/jew lill-utent finali li jaqleb l-unità tal-wiri elettronika għal kundizzjoni li tipprovdi l-modalità standby ta’ netwerk għall-modalità standby, jew il-modalità mitfi jew xi kundizzjoni oħra li ma taqbiżx ir-rekwiżiti applikabbli tad-domanda għall-enerġija għall-modalità mitfi u/jew għall-modalità standby, inkluż kwota tal-enerġija għall-funzjoni ta’ riattivazzjoni mtejba metan applikabbli.
            
            
               (h)Għal kull tip ta’ port tan-netwerk:
            
         
         
            
               (i)il-ħin prestabbilit (mm:ss) li meta jgħaddi, il-funzjoni ta’ ġestjoni tal-enerġija taqleb l-unità tal-wiri għal kundizzjoni li tipprovdi l-modalità standby ta’ netwerk; u
            
            
               (ii)il-kmand li jrid jintuża għar-riattivazzjoni tal-unità tal-wiri elettronika;
            
            
               (7)meta tkun inkisbet l-informazzjoni inkluża fil-fajl tad-dokumentazzjoni teknika għal mudell partikolari ta’ unità tal-wiri elettronika:
            
            
               (a)minn mudell li għandu l-istess karatteristiċi tekniċi rilevanti għall-informazzjoni teknika li trid tingħata iżda li jagħmlu manifattur differenti, jew
            
            
               (b)b’kalkolu bbażat fuq id-disinn jew estrapolazzjoni minn mudell ieħor tal-istess fornitur jew ta’ fornitur ieħor, jew it-tnejn; 
            
            
               id-dokumentazzjoni teknika għandha tinkludi, kif xieraq, id-dettalji ta’ dan il-kalkolu, il-valutazzjoni mwettqa mill-fornituri biex jivverifikaw il-preċiżjoni tal-kalkolu u, meta xieraq, id-dikjarazzjoni ta’ identità bejn il-mudelli ta’ fornituri differenti; u
            
            
               (8)id-dettalji ta’ kuntatt tal-persuna awtorizzata biex torbot lill-fornitur, jekk ma jkunux inklużi fl-informazzjoni teknika mqiegħda fil-bażi tad-data, għandhom isiru disponibbli, meta jintalbu, għall-awtoritajiet tas-sorveljanza tas-suq jew għall-Kummissjoni biex iwettqu l-kompiti tagħhom skont dan ir-Regolament.
            
            
               ANNESS VII
               Informazzjoni li trid tingħata fir-reklami viżivi, fil-materjal promozzjonali tekniku waqt bejgħ mill-bogħod u fit-telebejgħ, għajr fil-bejgħ mill-bogħod fuq l-internet
            
            
               1.Fir-reklami viżivi, ħalli tkun żgurata l-konformità mar-rekwiżiti stabbiliti fil-punt 1(e) tal-Artikolu 3 u fil-punt (d) tal-Artikolu 4, il-klassi tal-effiċjenza enerġetika u l-firxa tal-klassijiet tal-effiċjenza disponibbli fuq it-tikketta għandhom jintwerew kif stipulat fil-punt 4 ta’ dan l-Anness.
            
            
               2.Fil-materjal promozzjonali tekniku, għall-finijiet tal-iżgurar tal-konformità mar-rekwiżiti stabbiliti fil-punt 1(f) tal-Artikolu 3 u l-punt (e) tal-Artikolu 4, il-klassi tal-enerġija u l-firxa tal-klassijiet tal-effiċjenza disponibbli fuq it-tikketta għandhom jintwerew kif stipulat fil-punt 4 ta’ dan l-Anness. 
            
            
               3.Kull tip ta’ bejgħ mill-bogħod ibbażat fuq il-karta jrid juri l-klassi tal-enerġija u l-firxa tal-klassijiet tal-effiċjenza disponibbli fuq it-tikketta kif stipulat fil-punt 4 ta’ dan l-Anness.
            
            
               4.Il-klassi tal-effiċjenza enerġetika u l-firxa tal-klassijiet tal-effiċjenza enerġetika għandhom jintwerew, kif indikat fil-Grafika 1, bi: 
            
            
               (a)vleġġa bl-ittra tal-klassi tal-effiċjenza enerġetika, 100 % bajda, b’tipa grassa Calibri u b’daqs tat-tipa li jkun mill-inqas ekwivalenti għal dak tal-prezz, meta jintwera l-prezz; 
            
            
               (b)il-kulur tal-vleġġa jaqbel mal-kulur tal-klassi tal-effiċjenza enerġetika;
            
            
               (c)il-firxa tal-klassijiet tal-effiċjenza enerġetika disponibbli 100 % bl-iswed; u,
            
            
               (d)id-daqs għandu jkun tali li l-vleġġa tkun tidher u tinqara b’mod ċar. L-ittra fil-vleġġa tal-klassi tal-effiċjenza enerġetika għandha titqiegħed fiċ-ċentru tal-parti rettangolari tal-vleġġa, b’burdura 100 % sewda ta’ 0,5 pt madwar il-vleġġa u l-ittra tal-klassi tal-effiċjenza enerġetika.
            
            
               B’deroga, jekk ir-reklam viżiv, il-materjal promozzjonali tekniku jew il-bejgħ mill-bogħod ibbażat fuq il-karti jkunu stampati b’monokromu, il-vleġġa f’dak ir-reklam viżiv, il-materjal promozzjonali jew il-bejgħ mill-bogħod ibbażat fuq il-karti, tista’ tkun monokromu.
            
            
               
                  
            
            
               Grafika 1: Vleġġa lemin/xellug monokromu/bil-kulur, bil-firxa tal-klassijiet tal-effiċjenza enerġetika indikata
            
            
               5.Il-bejgħ mill-bogħod ibbażat fuq it-telebejgħ għandu jinforma b’mod speċifiku lill-konsumaturi dwar il-klassi tal-effiċjenza enerġetika tal-prodott u dwar il-firxa tal-klassijiet tal-enerġija disponibbli fuq it-tikketta, u li l-konsumaturi jistgħu jaċċessaw it-tikketta u l-iskeda informattiva dwar il-prodott permezz tas-sit web tal-bażi tad-data tal-prodotti, jew billi jitolbu kopja stampata.
            
         
         
            
               6.Għas-sitwazzjonijiet kollha msemmija fil-punti 1 sa 3 u 5, meta jitolbu, il-konsumaturi għandu jkollhom aċċess għal kopja stampata tat-tikketta u l-iskeda informattiva dwar il-prodott.
            
            
               ANNESS VIII
               Informazzjoni li trid tingħata fil-każ ta’ bejgħ mill-bogħod bl-internet
            
            
               1.It-tikketta xierqa li l-fornituri jqiegħdu għad-dispożizzjoni tal-pubbliku skont il-punt 1(g) tal-Artikolu 3 għandha tintwera fuq il-mekkaniżmu tal-wiri qrib il-prezz tal-prodott. Id-daqs għandu jkun tali li t-tikketta tidher u tinqara sew u għandu jkun proporzjonat għad-daqs speċifikat fil-punt 2(a) tal-Anness III. It-tikketta tista’ tintwera bl-użu ta’ nested display, u f’dan il-każ l-immaġni użata biex tiġi aċċessata t-tikketta għandha tkun konformi mal-ispeċifikazzjonijiet stabbiliti fil-punt 3 ta’ dan l-Anness. Jekk jintuża nested display, it-tikketta għandha tidher hekk kif wieħed jagħfas darba bil-maws, jew hekk kif wieħed imur fuqha bil-maws, jew hekk kif wieħed iwessa’ l-iskrin tattili fuq l-immaġni.
            
            
               2.Fil-każ ta’ nested display, l-immaġni użata għall-aċċess għat-tikketta, kif indikat fil-Grafika 2, għandha:
            
            
               (a)tkun vleġġa bl-istess kulur bħall-klassi tal-effiċjenza enerġetika tal-prodott fuq it-tikketta;
            
            
               (b)tindika l-klassi tal-effiċjenza enerġetika tal-prodott fuq il-vleġġa, 100 % bajda, b’tipa grassa Calibri u b’daqs tat-tipa ekwivalenti għal dak tal-prezz; 
            
            
               (c)ikollha firxa tal-klassijiet tal-effiċjenza enerġetika disponibbli 100 % bl-iswed; u,
            
            
               (d)ikollha wieħed minn dawn iż-żewġ formati li ġejjin, u d-daqs tagħha għandu jkun tali li l-vleġġa tkun tidher u tinqara b’mod ċar. L-ittra fil-vleġġa tal-klassi tal-effiċjenza enerġetika għandha titqiegħed fiċ-ċentru tal-parti rettangolari tal-vleġġa, b’burdura viżibbli 100 % sewda madwar il-vleġġa u l-ittra tal-klassi tal-effiċjenza enerġetika.
            
            
               
                  
            
            
               Grafika 2: Vleġġa lemin/xellug bil-kulur, bil-firxa tal-klassijiet tal-effiċjenza enerġetika indikata
            
            
               3.Fil-każ ta’ nested display, is-sekwenza ta’ x’jidher fuq it-tikketta għandha tkun hekk:
            
            
               (a)l-immaġni msemmija fil-punt 2 ta’ dan l-Anness għandha tintwera fuq il-mekkaniżmu tal-wiri qrib il-prezz tal-prodott;
            
            
               (b)l-immaġni għandha twassal għat-tikketta kif stabbilit fl-Anness III;
            
            
               (c)it-tikketta għandha tidher hekk kif wieħed jagħfas bil-maws, jew hekk kif wieħed imur fuqha bil-maws, jew hekk kif wieħed iwessa’ l-iskrin tattili fuq l-immaġni;
            
            
               (d)it-tikketta għandha tintwera billi jinfetħu tieqa oħra, tab ġdida, paġna ġdida jew skrin ieħor fuq l-istess skrin; 
            
            
               (e)għal tkabbir tat-tikketta fuq l-iskrins tattili, għandhom japplikaw il-konvenzjonijiet tal-apparat għat-tkabbir tattili;
            
            
               (f)it-tikketta ma għandhiex tintwera b’għażla ta’ għeluq jew b’xi mekkaniżmu ieħor standard ta’ għeluq; u
            
            
               (g)it-test alternattiv għall-grafika, li trid tintwera jekk it-tikketta ma tintweriex, għandu jkun il-klassi tal-effiċjenza enerġetika tal-prodott, b’tipa daqs it-tipa tal-prezz.
            
            
               4.L-iskeda informattiva dwar il-prodott xierqa, magħmula disponibbli mill-fornituri skont il-punt 1(h) tal-Artikolu 3 għandha tintwera fuq il-mekkaniżmu tal-wiri qrib il-prezz tal-prodott. Id-daqs ta’ din l-iskeda informattiva dwar il-prodott għandu jkun tali li tkun tidher u tinqara b’mod ċar. L-iskeda informattiva dwar il-prodott tista’ tintwera bl-użu ta’ nested display jew b’referenza għall-bażi tad-data tal-prodotti, u f’dan il-każ il-link użat għall-aċċess għall-iskeda informattiva dwar il-prodott għandha tindika b’mod ċar u li jista’ jinqara l-kelmiet “Skeda informattiva dwar il-prodott”. Jekk jintuża nested display, l-iskeda informattiva dwar il-prodott għandha tidher mal-għafsa tal-maws, ċaqliqa tal-maws jew tkabbir tal-immaġni fuq l-iskrin tattili.
            
            
               ANNESS IX
               Proċedura ta’ verifika għall-finijiet tas-sorveljanza tas-suq 
            
         
         
            
               It-tolleranzi tal-verifika stabbiliti f’dan l-Anness huma marbutin biss mal-verifika tal-parametri mkejla mill-awtoritajiet tal-Istati Membri u ma għandhomx jintużaw mill-fornitur bħala tolleranza permessa biex jiġu stabbiliti l-valuri inklużi fid-dokumentazzjoni teknika. Il-valuri u l-klassijiet fuq it-tikketta jew fl-iskeda informattiva dwar il-prodott ma għandhomx ikunu aktar favorevoli għall-fornitur milli jkunu l-valuri dikjarati fid-dokumentazzjoni teknika.
            
            
               Meta mudell ikun ġie ddisinjat biex ikun kapaċi jinduna li qed jiġi ttestjat (eż. billi jirrikonoxxi l-kundizzjonijiet tat-test jew iċ-ċiklu tat-test), u biex jirreaġixxi b’mod speċifiku billi jbiddel awtomatikament il-prestazzjoni tiegħu waqt it-test biex jilħaq livell aktar favorevoli għal xi wieħed mill-parametri speċifikati f’dan ir-Regolament jew inkluż fid-dokumentazzjoni teknika jew f’xi dokumentazzjoni mogħtija, il-mudell u l-mudelli ekwivalenti kollha għandhom jitqiesu li mhumiex konformni.
            
            
               Għall-verifika tal-konformità ta’ mudell tal-prodott mar-rekwiżiti stabbiliti f’dan ir-Regolament, l-awtoritajiet tal-Istati Membri għandhom japplikaw il-proċedura li ġejja:
            
            
               (1)L-awtoritajiet tal-Istati Membri għandhom jivverifikaw unità waħda tal-mudell. 
            
            
               (2)Il-mudell għandu jitqies konformi mar-rekwiżiti applikabbli jekk:
            
            
               (a)il-valuri mogħtija fid-dokumentazzjoni teknika skont il-punt 3 tal-Artikolu 3 tar-Regolament (UE) 2017/1369 (il-valuri dikjarati) u, fejn applikabbli, il-valuri użati għall-kalkolu ta’ dawn il-valuri, ma jkunux aktar favorevoli għall-fornitur mill-valuri korrispondenti mogħtija fir-rapporti tat-test; 
            
            
               (b)il-valuri ppubblikati fuq it-tikketta jew fl-iskeda informattiva dwar il-prodott ma jkunux aktar favorevoli għall-fornitur milli jkunu l-valuri dikjarati, u l-klassi tal-effiċjenza enerġetika indikata ma tkunx aktar favorevoli għall-fornitur milli tkun il-klassi determinata bil-valuri dikjarati; u 
            
            
               (c)meta l-awtoritajiet tal-Istati Membri jittestjaw l-unità tal-mudell, il-valuri determinati (il-valuri tal-parametri rilevanti kif imkejla waqt l-ittestjar u l-valuri kkalkulati minn dan il-kejl) ikunu konformi mat-tolleranzi tal-verifika rispettivi mogħtija fit-Tabella 6.
            
            
               (3)Jekk ma jinkisbux ir-riżultati msemmija fil-punti 2(a) jew (b), il-mudell u l-mudelli ekwivalenti kollha għandhom jitqiesu li mhumiex konformi ma’ dan ir-Regolament.
            
            
               (4)Jekk ma jinkisibx ir-riżultat imsemmi fil-punt 2(c), l-awtoritajiet tal-Istati Membri għandhom jagħżlu tliet unitajiet oħra tal-istess mudell biex jiġu ttestjati. Inkella, it-tliet unitajiet l-oħra magħżula jistgħu jkunu ta’ xi wieħed jew aktar mill-mudelli ekwivalenti.
            
            
               (5)Il-mudell għandu jitqies konformi mar-rekwiżiti applikabbli jekk, għal dawn it-tliet unitajiet, il-medja aritmetika tal-valuri determinati tkun fi ħdan it-tolleranzi tal-verifika rispettivi mogħtija fit-Tabella 6.
            
            
               (6)Jekk ma jinkisibx ir-riżultat imsemmi fil-punt 5, il-mudell u kull mudell ekwivalenti għandhom jitqiesu li mhumiex konformi ma’ dan ir-Regolament. 
            
            
               (7)Meta tittieħed id-deċiżjoni tan-nuqqas ta’ konformità tal-mudell skont il-punti 3 u 6, l-awtoritajiet tal-Istat Membru għandhom jipprovdu kull informazzjoni rilevanti lill-awtoritajiet tal-Istati Membri l-oħra u lill-Kummissjoni mingħajr dewmien.
            
            
               L-awtoritajiet tal-Istati Membri għandhom jużaw il-metodi tal-kejl u tal-kalkolu mogħtija fl-Anness IV.
            
            
               L-awtoritajiet tal-Istati Membri għandhom japplikaw biss it-tolleranzi tal-verifika determinati fit-Tabella 6 u għandhom jużaw biss il-proċedura deskritta fil-punti 1 sa 7 għar-rekwiżiti msemmija f’dan l-Anness. Ma għandha tiġi applikata l-ebda tolleranza oħra, lanqas jekk tkun stabbilita bi standards armonizzati jew b’xi metodu ieħor tal-kejl.
            
            
               Tabella 6: Tolleranzi tal-verifika
            
            
                     
                        Parametru
                     
                  
                  
                     
                        Tolleranzi tal-verifika
                     
                  
               
                     
                        Domanda għall-enerġija fil-modalità mixgħul (Pmeasured, Watts) 
                     
                  
                  
                     
                        Il-valur determinat* ma għandux jaqbeż il-valur dikjarat b’aktar minn 7 %.
                     
                  
               
                     
                        Domanda għall-enerġija f’Watts fil-modalità mitfi, fil-modalità standby u fil-modalità standby ta’ netwerk, kif applikabbli.
                     
                  
                  
                     
                        Il-valur determinat* ma għandux jaqbeż il-valur dikjarat b’aktar minn 0,10 Watt jekk il-valur dikjarat ikun 1,00 Watt jew inqas, jew b’aktar minn 10 % jekk il-valur dikjarat ikun aktar minn 1,00 Watt.
                     
                  
               
                     
                        Id-daqs dijagonali tal-iskrin viżibbli f’ċentimetri (u f’pulzieri jekk dan ikun dikjarat) 
                     
                  
                  
                     
                        Il-valur determinat* ma għandux ikun anqas mill-valur dikjarat b’aktar minn 1 cm jew 0,4 pulzieri.
                     
                  
               
                     
                        L-erja tal-iskrin viżibbli f’dm2
                     
                  
                  
                     
                        Il-valur determinat* ma għandux ikun inqas mill-valur dikjarat b’aktar minn 0,1 dm2.
                     
                  
               
                     
                        Ir-riżoluzzjoni tal-iskrin fl-għadd ta’ pixels fiżiċi orizzontali u vertikali; 
                     
                  
                  
                     
                        Il-valur determinat* ma għandux jiddevja mill-valur dikjarat.
                     
                  
               
               * Fil-każ ta’ tliet unitajiet addizzjonali ttestjati kif preskritt fil-punt 4, il-valur determinat ifisser il-medja aritmetika tal-valuri dikjarati għal dawn it-tliet unitajiet addizzjonali.
            
         
         
            
                  
                     (1)
                  
                        Id-Direttiva 2014/30/UE tal-Parlament Ewropew u tal-Kunsill tas-26 ta’ Frar 2014 dwar l-armonizzazzjoni tal-liġijiet tal-Istati Membri relatati mal-kompatibbiltà elettromanjetika. ĠU L 96, 29.3.2014, p. 79.
               
               
                  
                     (2)
                  
                        ir-Regolament tal-Kummissjoni (UE) 2019/XXX [OP please enter the full OJ-L reference to the Regulation C(2019)2126]).
               
               
                  
                     (3)
                  
                        ir-Regolament tal-Kummissjoni (UE) 2019/XXX [OP please enter the full OJ-L reference of Regulation C(2019)2122].
               
               
                  
                     (4)
                  
                        Ir-Regolament tal-Kummissjoni (UE) Nru 617/2013 tas-26 ta’ Ġunju 2013 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti għall-ekodisinn għall-kompjuters u s-servers informatiċi (ĠU L 175, 27.6.2013, p. 13).